sagorsarker/bangla-wikipedia huggingface dataset:
কপিলেশ্বর শিবমন্দির

কপিলেশ্বর শিবমন্দির ভারতের ওড়িশা রাজ্যের পুরান শহরের কপিলেশ্বর গ্রামের দক্ষিণ পশ্চিমাংশে অবস্থিত একটি শিবমন্দির। লিঙ্গরাজ মন্দির থেকে কপিলেশ্বর গ্রামে যাওয়া কপিলেশ্বর রাস্তার শেষ মাথায় মন্দিরটি অবস্থিত। মন্দিরের অধিষ্ঠাতা দেবতা হচ্ছে চক্রাকার যোনিপিঠের উপর শিবলিঙ্গ। মন্দিরটি পূর্বমুখী এবং এর দেখাশোনার দায়িত্বে আছে কপিলেশ্বর মন্দির ট্রাস্ট বোর্ড। মণিকর্ণিকা দীঘির উত্তর পাড়ে মন্দিরটি অবস্থিত।
স্থানীয় জনশ্রুতি অনুযায়ী এটা সাংখ্যদর্শনের জনক কপিলার জন্মভূমি। তাকে ব্রহ্মার ব্রেন চাইল্ড, বিষ্ণুর রূপ এবং স্বয়ং শিব ভাবা হয়। মন্দিরটির অধিষ্ঠাতা দেবতা কপিলেশ্বর শিব।
মন্দিরটি ৬০ ফুট উঁচু এবং এর পাশে একটা পাথরে বাঁধানো সিড়িযুক্ত পুকুর আছে। ভুবনেশ্বরের লিঙ্গরাজ মন্দিরের উপকেন্দ্র হচ্ছে কপিলেশ্বর শিব মন্দির। ভারতের অন্যান্য মন্দিরের মত এই মন্দির দুটিও সামাজিক, রাজনৈতিক এবং শিক্ষা সম্পর্কিত কাজকর্মের কেন্দ্রবিন্দু। ২০ শতক পর্যন্ত মন্দিরটি এই অঞ্চলের অর্থনৈতিক, রাজনৈতিক এবং আচারানুষ্ঠানকে নিয়ন্ত্রণ করে । সূর্য্যবংশীয় রাজা কপিলেন্দ্র দেবের রাজত্বকালে ১৪ শতকে মন্দিরটি নির্মিত হয়। তবে কপিলেন্দ্রদেবের শিলালিপি এবং অন্যান্য প্রত্নতত্ত্বীয় ধ্বংসাবশেষ থেকে প্রতিয়মান হয় যে মন্দিরটি ১১ শতকের পূর্বে নির্মিত।
মন্দিরটি প্রথম ব্যবহৃত একই উপাদানে পরবর্তীতে সংস্কার করা হয়। মন্দিরটিতে বিমান, জগমোহন, নাটমন্দির এবং ভোগমন্ডপ আছে। বিমান রেখাক্রমে অবস্থিত। বিমানটির পরিমাপ ১১.৪০ মি. যাতে বড়, গান্দি ও মস্তক অংশ আছে।
পার্শ্বদেবতাদের কুলুঙ্গি উত্তর, পশ্চিম ও দক্ষিণের দেয়ালে অবস্থিত যেখানে পর্যায়ক্রমে পার্বতী, কার্তিক এবং গণেশ। কুলুঙ্গির নিচের তালাগর্ভিকা অংশে নাগনাগীর ছবি খোদাই করা। কুলুঙ্গির উপরের অংশে মুকুটাকারে উর্ধ্বগর্ভিকা আছে। পশ্চিমের কুলুঙ্গি তে চার হাত যুক্ত কার্তিক ত্রিভঙ্গ দশায় পদ্মপাতার উপরে দাঁড়িয়ে আছে যার উপরের হাতে ডমরু ও ডান হাতে ত্রিশুল এবং নিচের বাম হাতে তীর ও ডান হাতে বারদামুদ্রা ধরা আছে। তার মাথায় জটামুকুট এবং কোনায় উড়ন্ত বিদ্যাধারা ও বেদির গোড়ার কাছে পুরুষ পুজারী আনত হয়ে আছে। উত্তরের কুলুঙ্গিতে চার হাত যুক্ত পার্বতী পদ্মের উপর অবস্থান করছে। মূর্তিটি আংশিকভাবে ক্ষতিগ্রস্ত হয়েছে। নিচের বাম হাতে পদ্ম ও ডান হাতে বারদা মুদ্রা এবং উপরের বাম হাতে নাগপাশ ধরা ও ডান হাত ভাঙা। পার্বতীর মাথায় জটামুকুট এবং দুজন নারীমূর্তি শক্তি ধরে আছে। দক্ষিণের কুলুঙ্গিতে চার হাত যুক্ত গণেশ আছে। তার নিচের বাম হাতে পরশু ও ডান হাতে অক্ষমালা ধরা এবং উপরের বাম হাতে মোদক পাত্র ধরা। তার মাথায়ও জটামুকুট আছে।
ললাটবিম্বতে গজলক্ষী ললিতাসনে বসে আছে পদ্মের উপর। তার উভয় হাতে পদ্ম ধরা যার উপর দুটো হাতি দেবীর মাথায় জল ছিটাচ্ছে।
এক্সপ্রেস ইওরসেলফ (গান)

এক্সপ্রেস ইওরসেলফ আমেরিকান সঙ্গীত শিল্পী ম্যাডোনা-এর অ্যালবাম লাইক আ প্রেয়ার-এর একটি গান। এটি অ্যালবামটির দ্বিতীয় গান হিসেবে মুক্তি পায়। মুক্তি পাওয়ার পরে গানটি ব্যাপক সাফল্য লাভ করে।
এক্সপ্রেস ইওরসেলফ গানটি পরিচালনা করেছেন ডেভিড ফিনচার এবং এটি ১৯৮৯ সালের এপ্রিল মাসে ক্যালিফোর্নিয়ার কালভার স্টুডিওতে ধারণ করা হয়। গানটি তৈরি করতে $৫ মিলিয়ন টাকার বাজেট নির্ধারণ করা হয় যা ঐ সময় ইতিহাসে সর্বচ্চ খরচের এবং বর্তমানে তৃতীয় সর্বচ্চ খরচের সঙ্গীত ভিডিও হিসেবে নির্বাচিত হয়।
বাংলাদেশের রেলওয়ে স্টেশনের তালিকা

নিম্নে বাংলাদেশের চালু, বন্ধ, বিলুপ্ত, নির্মানধীন ও প্রস্তাবিত রেলওয়ে স্টেশনসমূহের বিভাগভিত্তিক তালিকা দেওয়া হলো:
টাঙ্গাইল জেলা
বরিশাল জেলা 
১.গৌরনদী রেলওয়ে স্টেশন (প্রস্তাবিত) 
২.উজিরপুর রেলওয়ে স্টেশন (প্রস্তাবিত) 
৩.বরিশাল বিমানবন্দর রেলওয়ে স্টেশন (প্রস্তাবিত) 
৪.বরিশাল রেলওয়ে স্টেশন (প্রস্তাবিত) 
৫.বাকেরগঞ্জ রেলওয়ে স্টেশন (প্রস্তাবিত) 
ঝালকাঠি জেলা 
১.দপদপিয়া রেলওয়ে স্টেশন (প্রস্তাবিত) 
বরগুনা জেলা 
১.কুকুয়া রেলওয়ে স্টেশন (প্রস্তাবিত) 
২.আমতলী রেলওয়ে স্টেশন (প্রস্তাবিত) 
পটুয়াখালী জেলা 
১.বদরপুর রেলওয়ে স্টেশন (প্রস্তাবিত) 
২.পটুয়াখালী রেলওয়ে স্টেশন (প্রস্তাবিত) 
৩.পায়রা বন্দর রেলওয়ে স্টেশন (প্রস্তাবিত) 
৪.পায়রা বন্দর ইয়ার্ড রেলওয়ে স্টেশন (প্রস্তাবিত) 
৫.লেমুপাড়া রেলওয়ে স্টেশন (প্রস্তাবিত) 
৬.কুয়াকাটা রেলওয়ে স্টেশন (প্রস্তাবিত)
উসমান (দ্ব্যর্থতা নিরসন)

উসমান ইসলামের তৃতীয় খলফা এবং মুহাম্মাদ-এর একজন সাহাবী।
উসমান দ্বারা আরও নিম্নোক্ত ব্যক্তিবর্গকে বোঝানো হতে পারে:
এনায়েত করিম

এনায়েত করিম (১৯২৭ - ১৯৭৪) হলেন একজন প্রখ্যাত বাংলাদেশী কূটনীতিবিদ। তিনি ছিলেন যুক্তরাষ্ট্রে প্রথম বাংলাদেশী রাষ্ট্রদূত এবং পরবর্তীতে বাংলাদেশের পররাষ্ট্র সচিব হিসাবেও দায়িত্ব পালন করেন। স্বাধীনতা-উত্তর বাংলাদেশের উন্নয়ন ও ভারত এবং পাকিস্তান থেকে প্রত্যাবর্তনে, তথা জনসেবায় অনন্য অবদানের জন্য ১৯৭৭ সালে তিনি মরণোত্তর স্বাধীনতা পুরস্কার লাভ করেন।
এনায়েত করিম মেট্রিকুলেশন পরীক্ষায় প্রথম স্থান অধিকার করেন এবং পরবর্তীতে ঢাকা বিশ্ববিদ্যালয় থেকে অর্থনীতিতে স্নাতক সম্পন্ন করেন।
জনসেবায় অনন্য অবদানের স্বীকৃতি স্বরূপ তিনি ১৯৭৭ সালে স্বাধীনতা পুরস্কার লাভ করেন।
ক্যাম্পে

ক্যাম্পে শব্দটি এসেছে গ্রীক শব্দ কেম্পসস থেকে। কেম্পসস শব্দের বাংলা অর্থ ভাঁজ। শরীরকে যেকোনো ভাঁজে ভাঙ্গার ক্ষমতাই এ ধরনের নামকরণের কারণ। তবে কিছু কিছু ক্ষেত্রে ক্যাম্পেকে ভয়ঙ্কর কুটিল হিসেবেও ব্যাখ্যা করা হয়েছে।
গ্রীক দানবী ক্যাম্পে অথবা টারটারাসের নিম্ফ নামেও পরিচিত। তবে মূলত ক্যাম্পে হচ্ছে একটি স্ত্রী ড্রাগন ।ক্যাম্পের দেহের ঊর্ধ্বাংশ হচ্ছে একজন সুন্দরী মহিলার মত, নিম্নাংশ এক দৈত্যাকার ড্রাগনের 
মত আর তার দেহের মধ্যভাগে রয়েছে বিভিন্ন প্রজাতির পঞ্চাশটি হিংস্র প্রাণীর মাথা।
ক্রোনাস যখন তার পিতা ইউরেনাস কে পরাজিত করে তার সহোদর হেকাটনখেইর ও সাইক্লপ্সদের টারটারাসে বন্দী করেন, তখন তিনি ক্যাম্পেকে নিয়োজিত করেন তাদের প্রহরী হিসেবে। পরবর্তীতে জিউস যখন টাইটানদের সাথে যুদ্ধে লিপ্ত হন, তখন তিনি সাইক্লপ্সকে মুক্ত করার লক্ষ্যে ক্যাম্পেকে হত্যা করেন।
২০০৮ এশিয়া কাপ

২০০৮ এশিয়া কাপ (স্টার ক্রিকেট এশিয়া কাপও বলা হয়) জুন ২০০৮-এ পাকিস্তানে অনুষ্ঠিত হয়।কাপটি ২০০৬ এ হওয়ার কথা থাকলেও আন্তর্জাতিক ব্যস্ততার জন্য ২০০৮ এ হয়। এটি ছিলো সর্বমোট ৯ম এবং পাকিস্তানে অনুষ্ঠিত হওয়া প্রথম এশিয়া কাপ যেখানে ৬ টি দল ভারত, পাকিস্তান, শ্রীলঙ্কা, বাংলাদেশ ও দুইটি এশীয় সহযোগী দেশ সংযুক্ত আরব আমিরাত এবং হংকং অংশগ্রহণ করে। ফাইনালে শ্রীলঙ্কা ভারতকে ১০০ রানে হারায়।
৬ টি দল ৩টি করে মোট ২টি গ্রুপে ভাগ হয়ে খেলে।যেখান থেকে প্রতি গ্রুপের সেরা ২টি দল সুপার ৪ এ যাবে।সুপার ৪ থেকে শীর্ষ দুটি দল ফাইনাল খেলে।
যার মধ্যে গ্রুপ এ তে ছিলো বাংলাদেশ,শ্রীলঙ্কা ও সংযুক্ত আরব আমিরাত।
গ্রুপ বি তে ছিলো ভারত,পাকিস্তান ও হংকং
মডার্ন টাইমস (চলচ্চিত্র)

মডার্ন টাইমস হল ১৯৩৬ সালে মুক্তিপ্রাপ্ত নির্বাক হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। এই ছবিতে দেখানো হয় চ্যাপলিনের লিটল ট্রাম্প সত্তা আধুনিক শিল্পায়িত পৃথিবীতে বেঁচে থাকতে সংগ্রাম করে যাচ্ছে। ছবিতে মহামন্দা চলাকালীন বিপুল সংখ্যক মানুষের কর্মসংস্থান ও আর্থিক অবস্থার জন্য হতাশার চিত্র তুলে ধরা হয়েছে, যাকে চ্যাপলিন আধুনিক শিল্পায়নের সামর্থ্যের জন্য বলে বিবেচনা করেন। এতে অভিনয় করেন চার্লি চ্যাপলিন, পলেট গডার্ড, হেনরি বার্গম্যান ও চেস্টার কঙ্কলিন।
"মডার্ন টাইমস" চলচ্চিত্রটি "সাংস্কৃতিকভাবে গুরুত্বপূর্ণ" বিবেচনায় লাইব্রেরি অব কংগ্রেস ১৯৮৯ সালে ছবিটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। ১৪ বছর পরে, ২০০৩ সালে কান চলচ্চিত্র উৎসবে "প্রতিযোগিতার বাইরে" বিভাগে প্রদর্শিত হয়।
"সিটি লাইট্‌স" চলচ্চিত্র নিয়ে ইউরোপে গেলে মহামন্দার প্রভাবে মহাদেশটির শোচনীয় অবস্থা দেখে এবং মহাত্মা গান্ধীর সাথে আধুনিক প্রযুক্তির নিয়ে আলোচনা থেকে চ্যাপলিন "মডার্ন টাইমস" ছবি নির্মাণের অনুপ্রেরণা লাভ করেন। চ্যাপলিন বুঝতে পারেন নি গান্ধী কেন এর বিরোধিতা করছে, যদিও তিনি তা মঞ্জুর করে নিয়েছেন যে "শুধুমাত্র মুনাফার জন্য মেশিনের ব্যবহার" অনেক মানুষকে বেকার করে দিয়েছে এবং তার জীবন বরবাদ করেছে।
চ্যাপলিন তার প্রথম সবাক চলচ্চিত্র নির্মাণের প্রয়াসে ১৯৩৪ সালে সংলাপ রচনা করেন এবং কয়েকটি সবাক দৃশ্য ধারণ করেন। পরে তিনি তার এই প্রচেষ্টা বাতিল করেন এবং সামঞ্জস্যপূর্ণ শব্দ ও বিরল রকমের সংলাপসহ নির্বাক চলচ্চিত্রে ফিরে যান। চলচ্চিত্রের দৃশ্যায়ন শুরু হয় ১১ অক্টোবর ১৯৩৪ এবং শেষ হয় ১৯৩৫ সালে ৩০ আগস্ট।
দাপ্তরিক নথিপত্র অনুযায়ী চলচ্চিত্রের সুরায়োজন করেছেন চ্যাপলিন নিজে এবং তার সহকারী ছিলেন আলফ্রেড নিউম্যান। রোম্যান্স থিমটিতে পরবর্তীতে গীত প্রদান করা হয় এবং "স্মাইল" শীর্ষক গানটি পপ গানে মানদণ্ড হয়ে ওঠে। গানটি প্রথমে রেকর্ড করেন ন্যাট কিং কোল। পরে স্যামি ডেভিস জুনিয়র, হার্ব জেফ্রিস, ডিন মার্টিন, টনি বেনেট, ট্রিনি লোপেজ, এরিক ক্ল্যাপটন, বারবারা স্ট্রাইস্যান্ড, ডায়ানা রস, মাইকেল বাবল, পেটুলা ক্লার্ক, লিবারেস, জুডি গারল্যান্ড, মেডেলিন পেরোয়া, প্লাসিডো ডোমিঙ্গো ও ডিয়নে ওয়ারউইক, মাইকেল জ্যাকসন এবং রবার্ট ডাউনি জুনিয়রসহ অনেক শিল্পীরা গানটিকে কভার হিসেবে ব্যবহার করেন।
বৈমুখেশ্বর মন্দির

বৈমুখেশ্বর শিবমন্দির, যা বাইমোওসুরা মন্দির নামেও পরিচিত করা হয়, উড়িষ্যা রাজ্যের রাজধানী ভুবনেশ্বরের ওল্ড টাউন শহরের তালবা বাজারে অবস্থিত। মন্দিরটি ১০.০০ মিটার দূরত্বে পূর্ব প্রবেশ পথেক বাম দিকের রাস্তা জুড়ে লিঙ্গরাজ মন্দিরের সামনে অবস্থিত। মন্দির পশ্চিম দিকে মুখোমুখি, এটি একটি জীবন্ত মন্দির এবং একটি নিষ্ঠিত দেবতা একটি শিভ লিঙ্গ, একটি বৃত্তাকার বেদির সাথে গাঁথনির কেন্দ্রস্থলে অবস্থিত। বর্তমানে রাস্তার স্তর থেকে ১.৫০ মি নিচে মন্দিরের প্রবীত্র স্থানটি অবস্থিত। এই মন্দির সম্পর্কে প্রচারিত করা হয়েছে যে একটি সম্প্রতি উদ্ধারকৃত মন্দির। এটি ১০ ​​তম শতাব্দীতে নির্মিত হয়েছিল। মন্দির স্থানীয় দোকানদারদের দ্বারা পরিচালিত হয়।
স্থানীয়রা কেশারিস (সোমভস্মিস) থেকে মন্দিরের নামকরণ করেন। মহা শিবরাত্রি বা সিভেরত্রি, সংক্রন্ত, জালাবৃষের মত অন্যান্য উৎসব পালন করা হয় মন্দিরটিতে।
মন্দিরের উত্তর এবং দক্ষিণ দিকে রয়েছে দোকানগুলি, পূর্বদিকে আবাসিক ভবন এবং পশ্চিমে রাস্তা দ্বারা ঘেরা। পশ্চিমে প্রবেশদ্বার ব্যতীত সমগ্র মন্দিরটি বাদাটির বারান্দা অংশে সমাহিত করা হয়। তাই মন্দিরের স্থল পরিকল্পনাটি নির্ণয় করা যায়নি। তবে এটি পঞ্চরথকে কেন্দ্রীয় পাহাড়ের সাথে পরিকল্পিতভাবে এবং আব্রাহার উভয় পাশে অরণ্য এবং কণিকা পাগাগুলির সাথে সংযুক্ত করা হয়। বর্তমান রাস্তার দিক থেকে ১.৫০ মিটার নিচে অবস্থিত প্রস্তরের নিচে নেমে আসা পাঁচটি পদক্ষেপ রয়েছে। বর্ধিতকরণে, ভিমানা রেখা দেউল এবং বারান্দা থেকে মস্তকা পর্যন্ত উচ্চতা ৭.০০ মিটার। গণ্ডি ৫.০০ মিটার এবং মস্তকা পরিমাপ ২.০০ মিটার উচু।
গণ্ডী কোন ভাস্কর্যের অলঙ্করণ থেকে বঞ্চিত হয়। সংস্কারের সময় মন্দিরটি লাল রঙের ধৌত করা হয়েছে। দরজার তিনটি উল্লম্ব ব্যান্ড দ্বারা সজ্জিত এবং নদী দেবতাগুলি সাধারণত নবগঠন স্ল্যাবের উভয় পাশে দরজার ফ্রেমের উপরের অংশে পাওয়া যায়। দরজার চৌকাঠ ১.৭২ মি উচ্চ x ১.৩০ মি প্রশস্ত। গঙ্গা বামদিকে দরজার ফ্রেম বা কপাট এবং যমুনার ডান পাশে পাওয়া যায় তারা নিজ নিজ বাহুর পাশে হাত দিয়ে উঁচুতে দাঁড়িয়ে থাকে এবং উঁচু আচ্ছাদিত আঙ্গুলের ভাঁজটি মুকেশার সংলগ্ন একটি উদাহরণ হিসাবে থাকে। তাদের চুল শৈলী চিত্রিত এবং তাদের মুখ একটি অভিন্ন নরম এবং উষ্ণ হাসি দ্বারা উদ্ভাসিত হয়। উভয় বাম আবেদক সঙ্গে যুক্ত হয়। দরজার পাশে সাভিত্য দ্ব্পারপালা উভয় পাশে পাওয়া যায়, যার উপরের অংশগুলি কেবল দৃশ্যমান।
ললিটভিমা একটি গাজা-লক্ষ্মী চিত্র রয়েছে। দেবতা তার দুই হাত দুটি পায়ের উপর বসে আছে যার উপর হাতি উভয় পাশে দাঁড়িয়ে আছে। দার্জিলিংয়ের উপরে ১.৮৫ মিটার পরিমাপের আর্কট্রেভিভ নবগঠিত। তিথেশ্বর মন্দিরে দেখা যায় যে কেতু তার হাঁটুতে পূর্ণ চিত্রে রূপায়িত হয়েছে।
মন্দিরের নির্মাণের জন্য ব্যবহৃত নির্মাণ উপাদানটি মোটা গাঢ় বালিপথ। নির্মাণ কৌশল হল শুষ্ক চৌধুরী এবং কলিঙ্গ শৈলী । দরজার উপরের অংশে নদীর দেবী পাওয়া যায়। এটি ভুবনেশ্বরের মন্দিরের একটি ব্যতিক্রম। সাধারনত তারা দ্বারপালদের পাশে দরজার পাশে পাওয়া যায়।
পর্তুগীজ রন্ধনশৈলী

পর্তুগীজ রন্ধনশৈলী আটলান্টিক বিধৌত হওয়া সত্ত্বেও অনেকটাই ভূমধ্যসাগরীয় প্রভাবে প্রভাবিত। পর্তুগীজ রন্ধনশৈলী সামুদ্রিক খাদ্যের জন্য বিখ্যাত। পর্তুগালের সাবেক উপনিবেশিকতার প্রভাবও কিছুটা রয়েছে। বিশেষ করে বিভিন্ন প্রকার মশলার ব্যবহার। পর্তুগীজ রন্ধনশৈলীর অন্যতম ভিত্তি হচ্ছে জলপাই তেল যা রান্নায় এবং খাবারের স্বাদ বাড়ানো উভয় কাজে ব্যবহার করা হয়।
পর্তুগীজ সকালের নাস্তায় থাকে সদ্য তৈরি রুটি যা ঘি, হ্যাম, পনীর অথবা জ্যাম দিয়ে পরিবেশিত হয়। সংগে থাকে কফি, দুধ, চা কিংবা গরম চকলেট। সকালের নাস্তায় ছোট এস্প্রেসো কফি পর্তুগালে খুবই জনপ্রিয়। এই কফি বাড়িতে তৈরি করা হয় এবং শহরের ক্যাফে গুলোতে পাওয়া যায়। মিষ্টি প্যাস্ট্রিও জনপ্রিয়।
দুপুরের খাবার বেলা একটা থেকে তিনটার মধ্যে এবং রাতের খাবার রাত আটটার পরে পরিবেশিত হয়। দুপুর এবং রাতের খাবারে সাধারণত স্যুপসহ তিন পদের খাবার থাকে। সাধারণ পর্তুগীজ স্যুপ হচ্ছে কালডো ভার্ডে যা আলু এবং চোরিকো নামে মশলাদার পর্তুগীজ সসেজ দিয়ে তৈরি করা হয়। মাছের পদের মধ্যে বাকালহাউ নামে নোনা কর্ড মাছ জনপ্রিয়। ছাগল, ভেড়া এবং গরুর দুধ থেকে বহুপদের পনির তৈরি করা হয়।
পর্তুগিজরা সমুদ্রগামী জাতি। তাদের মৎসশিল্প উন্নত এবং তার প্রতিফলন ঘটে তাদের মাছ ও সামুদ্রিক খাবার গ্রহণের পরিমাণে। পর্তুগাল হলো ইউরোপের মধ্যে সর্বোচ্চ এবং পৃথিবীর মধ্যে চতুর্থ সর্বোচ্চ মাছ ভক্ষণকারী দেশ। মাছ গ্রিল, সিদ্ধ, ভাজা, কড়াভাজা, ঝোল, ঝলসানো ইত্যাদিভাবে পরিবেশন করা হয়। পর্তুগালে বাকালহাউ (কড) মাছ সবথেকে বেশি খাওয়া হয়। বলা হয়ে থাকে সেখানে কড মাছ রান্নার ৩৬৫টি নিয়ম বা প্রণালী আছে। প্রতিদিনের জন্য একটি করে রেসিপি। শুটকি কড মাছ এবং নোনা কড মাছ প্রায়শই খাওয়া হয়। উত্তর আটলান্টিকে পর্তুগীজদের মাছ ধরার ঐতিহ্য রেফ্রিজারেটর আবিষ্কারের বহু আগেই শুরু হয়। তাই শুকনো বা নোনা মাছ রান্নার পূর্বে দুধ বা পানিতে ভিজিয়ে রাখার ঐতিহ্য আছে। সব থেকে সহজ মাছ রান্নাটিও জলপাই তেল সাদা ওয়াইন ভিনেগার স্বাদ দেওয়া হয়।
পর্তুগাল পনের শতক থেকে কড মাছ ধরা ও ব্যবসায় নিয়োজিত আছে। তাদের রন্ধনশিল্পে কড মাছ গুরুত্বপূর্ণ স্থান দখল করে আছে। অন্যান্য জনপ্রিয় সামুদ্রিক খাবারের মধ্যে আছে সার্ডিন, অক্টোপাস, স্কুইড, কাটলফিশ, কাঁকড়া, চিংড়ি এবং মলাস্কার বিভিন্ন খোলসযুক্ত প্রাণী ইত্যাদি। আলু, টমেটো এবং পেঁয়াজের সাথে বিভিন্ন মাছ ও শেলফিশ মিশিয়ে ক্যাল্ডেইরাডা নামে স্ট্যু তৈরি করা হয়।
গ্রামীণ অঞ্চলের বিক্রির জন্য সার্ডিন মাছ ব্রাইন দ্রবণে (ঘন লবণ পানি) সংরক্ষণ করা হত। পরবর্তীতে পর্তুগীজ উপকূল জুড়ে সার্ডিন ক্যানারি গড়ে ওঠে। উত্তর পর্তুগালে সূর্যালোকে রে মাছ শুকানো হয়। পর্তুগালে ক্যানজাত টুনা মাছ সহজপ্রাপ্য। আলগার্ভের পানিতে টুনা মাছ পাওয়া যায়। আটলান্টিক থেকে ভূমধ্যসাগরে আসা যাওয়ার পথে পর্তুগালের দক্ষিণ উপকূল অতিক্রমের সময় পাতা জালে প্রচুর পরিমাণ টুনা মাছ ধরা পড়ে। মাদেইরা এবং আলগার্ভে সতেজ টুনা মাছ খাওয়া হয়। সেখানকার স্থানীয় কুইজিনে টুনা মাছের স্টেক খুবই গুরুত্বপূর্ণ খাবার।
একদা পর্তুগালের বিশাল সাম্রাজ্য ছিলো। বিভিন্ন অঞ্চলে ছিলো পর্তুগালের উপনিবেশ। তাই পর্তুগীজ রন্ধনশৈলীর প্রভাব উভমুখী। ব্রাজিলীয় রন্ধনশৈলীর একটা বড় অংশ জুড়ে আছে পর্তুগীজ রন্ধনপ্রণালী।
চন্দ্রশেখর মহাদেব মন্দির

চন্দ্রশেখর মহাদেব মন্দির ভারতের ওড়িশা রাজ্যের রাজধানী ভুবনেশ্বরের পটিয়া গ্রামে অবস্থিত একটি শিব মন্দির। এর অধিষ্টিত দেবতা হলো একটি চক্রাকার যৌনি পীঠস্থ শিবলিঙ্গ। মন্দিরটি একটি ব্যক্তিগত সম্পত্তি কিন্তু একই সময়ে বহু মানুষ দ্বারা স্থাপিত।
আনুমানিক আঠারো শতকে মন্দিরটির স্থাপনের কাজের পরিসমাপ্তি ঘটে। স্থাপত্য বৈশিষ্ট্য এবং ভবন নির্মাণের উপকরণ থেকে এই ধারণা উদ্ভূত। মন্দিরটির সাথে প্রচুর সাংস্কৃতিক তাৎপর্য যুক্ত রয়েছে। এখানে বেদোসা ও সংক্রান্তীর মতো ধর্মীয় অনুষ্ঠানাদী পালিত হয়। পটিয়া গ্রাম মঙ্গলিক ট্রাস্ট বোর্ডও এই মন্দিরটির সাথে যুক্ত।
উত্তর এবং দক্ষিণে আবাসিক ভবন, পশ্চিমে চারণভূমি এবং পূর্বে একটি কংক্রিটের সভাকক্ষ দ্বারা মন্দিরটির চতুর্পাশ্ব পরিবেষ্টিত।
মন্দিরটিতে একটি চূড়া (গোপুরম) এবং চূড়ার সামনে একটি সিমেন্টের তৈরি কংক্রিটের সভাকক্ষ রয়েছে যেটি জগমোহন হিসেবে ব্যবহৃত হয়। উর্ধমুখে, চূড়াটিতে পীঠের ক্রম হচ্ছে বাদা, গণ্ডী এবং মস্তক, যা নিম্ন হতে শীর্ষ পর্যন্ত উচ্চতায় ৪.৮০ মিটার। মন্দিরের বাদার উচ্চতার পরিমাপ ১.৭৫ মিটার। গণ্ডির পরিমাপ ১.৫৫ মিটার এবং মস্তকের উচ্চতার পরিমাপ ১.৫০ মিটার। মন্দিরের কপাটবন্ধক একটি আলংকারিক নিদর্শন। এদের পরিমাপ হলো ১.২০ মিটার × ০.৫১ মিটার। ভবন তৈরীতে ব্যবহৃত হয়েছে ললচে কর্দম মৃত্তিকা। এতে নির্মাণ কৌশল হিসাবে ব্যবহৃত হয়েছে সিমেন্ট প্লাস্টারের সাথে এ্যাশলার চাদোয়া পদ্ধতি এবং এখানে কলিঙ্গ স্থাপত্য শৈলী রয়েছে।
জাফরুল্লাহ চৌধুরী

জাফরুল্লাহ চৌধুরী (২৭ ডিসেম্বর ১৯৪১-১১ এপ্রিল ২০২৩) একজন বাংলাদেশি চিকিৎসক, জনস্বাস্থ্য সক্রিয়তাবাদী রাজনৈতিক ব্যক্তিত্ব এবং মুক্তিযোদ্ধা। তিনি গণস্বাস্থ্য কেন্দ্র নামক স্বাস্থ্য বিষয়ক এনজিওর অন্যতম প্রতিষ্ঠাতা। ১৯৮২ সালে প্রবর্তিত বাংলাদেশের ‘জাতীয় ঔষধ নীতি’ প্রণয়ন ও ঘোষণার ক্ষেত্রে তিনি গুরুত্বপূর্ণ ভূমিকা পালন করেন।
জাফরুল্লাহ চৌধুরীর জন্ম ১৯৪১ সালের ২৭ ডিসেম্বর চট্টগ্রাম জেলার রাউজান কর্ণফুলী নদীর তীরবর্তী কোয়েপাড়া গ্রামে।তিনি ছিলেন বাবা মা এর প্রথম সন্তান, তার বাবার শিক্ষক ছিলেন বিপ্লবী মাস্টারদা সূর্যসেন। পিতামাতার দশজন সন্তানের মধ্যে তিনি সবার বড় । ঢাকার বকশীবাজারের নবকুমার স্কুল থেকে মেট্রিকুলেশন এবং ঢাকা কলেজ থেকে ইন্টারমিডিয়েট উত্তীর্ণের পর তিনি ১৯৬৪ সালে ঢাকা মেডিকেল কলেজ থেকে এমবিবিএস এবং ১৯৬৭ সালে বিলেতের রয়্যাল কলেজ অব সার্জনস থেকে এফআরসিএস প্রাইমারি পরীক্ষায় উত্তীর্ণ হন।
বিলেতের রয়্যাল কলেজ অব সার্জনস-এ এফআরসিএস পড়াকালীন বাংলাদেশের স্বাধীনতা যুদ্ধ শুরু হলে তিনি চূড়ান্ত পর্ব শেষ না-করে লন্ডন থেকে ভারতে ফিরে এসে মুক্তিযুদ্ধে অংশ নেয়ার নিমিত্তে আগরতলার মেলাঘরে প্রশিক্ষণ কেন্দ্র থেকে গেরিলা প্রশিক্ষণ নেন এবং এরপরে ডা. এম এ মবিনের সাথে মিলে সেখানেই ৪৮০ শয্যাবিশিষ্ট “বাংলাদেশ ফিল্ড হাসপাতাল” প্রতিষ্ঠা ও পরিচালনা করেন। তিনি সেই স্বল্প সময়ের মধ্যে অনেক নারীকে প্রাথমিক স্বাস্থ্য জ্ঞান দান করেন যা দিয়ে তারা রোগীদের সেবা করতেন এবং তার এই অভূতপূর্ব সেবাপদ্ধতি পরে বিশ্ববিখ্যাত জার্নাল পেপার “ল্যানসেট”-এ প্রকাশিত হয়।
জনসংখ্যা নিয়ন্ত্রণের ক্ষেত্রে অনন্য অবদানের স্বীকৃতি স্বরূপ তিনি ১৯৭৭ সালে স্বাধীনতা পুরস্কার লাভ করেন। এছাড়াও তিনি ফিলিপাইন থেকে রামন ম্যাগসাইসাই (১৯৮৫) এবং সুইডেন থেকে বিকল্প নোবেল হিসাবে পরিচিত রাইট লাভলিহুড (১৯৯২), মার্কিন যুক্তরাষ্ট্রের বার্কলি বিশ্ববিদ্যালয় থেকে ‘ইন্টারন্যাশনাল হেলথ হিরো’ (২০০২) এবং মানবতার সেবার জন্য কানাডা থেকে সম্মানসূচক ডক্টরেট ডিগ্রি পেয়েছেন। ২০২১ সালে আহমদ শরীফ স্মারক পুরস্কার পান।
ঢাকার গণস্বাস্থ্য নগর হাসপাতালে চিকিৎসাধীন অবস্থায় ২০২৩ সালের ১১ এপ্রিল রাত ১১ ঘটিকায় তিনি মৃত্যুবরণ করেন। জাফরুল্লাহ চৌধুরী দীর্ঘদিন ধরেই কিডনি সমস্যায় ভুগছিলেন। মৃত্যুকালে তার বয়স ছিল ৮১ বছর।
চক্রেশ্বরী শিব মন্দির

চক্রেশ্বরী শিব মন্দিরটি ১০ থেকে ১১ খ্রিস্টাব্দে নির্মিত একটি জীবন্ত হিন্দু মন্দির, যা হাটিয়াতুনি লেন, রাজারাণী কলোনি, ভুবনেশ্বর, উড়িষ্যাতে। মন্দিরটিতে শিবকে প্রধান দেবতা হিসাবে পূজা করা হয় এবং মন্দিরটিও তার উদ্দেশ্য্বে উৎস্বর্গীত। দেবতা, লিঙ্গটি একটি ঘরের ভিতরে অবস্থিত একটি বৃত্তাকার বেদির ভিতরে। মন্দিরটির পূর্ব ও উত্তর দিকের ব্যক্তিগত আবাসিক ভবন এবং পশ্চিমে চক্রেশ্বরী ট্যাংক দ্বারা ঘিরে রয়েছে। এটি হল মন্দিরটি অত্যন্ত গুরুত্বের বিষয়, যেমন এখানে শিবরাত্রি, দিওয়ালি, শংক্ররাত্রি প্রভৃতি আনুষ্ঠানের রীতিনীতি রয়েছে। এছাড়াও এই মন্দির অনুষ্ঠানের জন্য একটি পবিত্র স্থান, রুদ্রাবভিষেক, চন্দ্রহবভিশেক একটি উদ্দেশ্য্য হিসাবে কাজ করে।
মন্দির একটি নিচু ভিতের উপর দাঁড়িয়েছে। পরিকল্পনায়, মন্দিরের একটি উদ্যান এবং একটি পুনর্নবীকরণের সম্মুখভাগ বারান্দা রয়েছে। ভিমানা (মন্দির) হল পঞ্চরথ এবং সম্মুখ পোর্চ। বর্ধিতকরণে, পরিমাপের রেখাগুলি পঞ্চভূম থেকে কালস পর্যন্ত বিস্তৃত হয়। নিচে থেকে উপরে, মন্দির একটি বাডা, গদি এবং মস্তক আছে মন্দিরের তিনগুণ বিভাজনের সাথে মন্দিরটিতে ট্রাইংগাবাডা রয়েছে। নিচের অংশে, পলাভূজের ছয়টি মৌসুম খুর, কুঁড়া, পটা এবং বসন্ত।
" লালাতাবিমভা ", চারটি হাত যুক্ত প্রভু গণেশ যা গজ-লক্ষ্মীর স্বাভাবিক স্থানে পাওয়া যায়। এটি ভুবনেশ্বরের মন্দিরের ব্যতিক্রম গুলির একটি। কালারহাঙ্গায় আরেকটি প্রস্থান দেখা যায় যেখানে " লাঠিটিব্বা " উভয় গণেশ এবং সরস্বতী ছবিগুলির মধ্যে রয়েছে। মন্দিরের সামনে, পার্বত্য এবং কার্টিক্য এবং মন্দিরের দক্ষিণ দিকের একটি 'অমলাক' পাথরের মূর্তি আছে।
দরজা বন্ধনী বা কপাট গুলি তিনটি উল্লম্ব ব্যান্ড সাথে সজ্জিত করা হয় যেমন "পুষ্পা শাক ", "নরা" ', "শাক" এবং "পাতার ছক"। লালাতাবিম্বা-এ চারটি হাত যুক্ত গণেশ পাহাড়ি ইদুরের উপরে বসে একটি কুলুঙ্গির মধ্যে রয়েছে। দরজার পাশে দুভারপালা রয়েছে। নিখোঁজ দুইজন সশস্ত্র " সাভিতে " "দেরহামলা " তাদের ডান হাতে ত্রিপল্য এবং বাম হাতে "বরদা " ধারণ করে। দরজার বন্ধনী বা কপাটের উপরে আলংকারিক গুলি সুন্দরভাবে নবগরাসের সাথে নক্ষত্রগুলির মধ্যে সুন্দরভাবে সজ্জিত। সূর্য তার হাতে পদ্ম রাখে, রহু অর্পচন্দ্র ধারণ করে এবং কেতু সাপের লেজ দিয়ে।
শিশুপালগড়

শিশুপালগড় ভারতের ওড়িশা রাজ্যের খুরদা জেলায় অবস্থিত দুর্গ ধ্বংসাবশেষ। এটা ভারতের অন্যতম সংরক্ষিত প্রাক ঐতিহাসিক দুর্গ।
ভারতের ওড়িশা রাজ্যের ভুবনেশ্বরের কাছে প্রাচীন নগরী শিশুপালগড় আবিষ্কৃত হয়। শিশুপালগড় জাতীয়ভাবে সংরক্ষিত সৌধ। প্রথম দিককার খননে প্রাপ্ত প্রত্নতত্ত্বীয় নিদর্শনাদি থেকে বি.বি. লাল এই সিদ্ধান্ত প্রদান করেন যে মন্দিরটি খ্রিস্টপূর্ব ৩য় শতক থেকে খিস্টপরবর্তী ৪র্থ শতক পর্যন্ত সমৃদ্ধ ছিলো। শহরটিতে ২০ থেকে ২৫ হাজার মানুষের জনবসতি ছিলো। প্রত্নতত্ত্ববিদগণ দুর্গ এলাকার ৪.৮ কিলোমিটার পরিসীমার মধ্যে জিয়োফিজিক্যাল জরীপ, নিয়মতান্ত্রিক ভূপৃষ্ঠ সংগ্রহ এবং খনন চালান। নির্দিষ্ট ধারণায় পৌছতে তারা প্রতিটি বাড়ি এবং স্থাপনা নিয়ে গবেষণা করেন। তবে অনেকের মতে শহরে একটা অংশে খনন চালিয়ে শহরের জনগোষ্ঠীর সংখ্যা সম্পর্কে মন্তব্য করা খুবই তাড়াতাড়ি হয়ে যায়।
১৯৪৮ সালে বি.বি. লালের নেতৃত্বে প্রথম উৎখনন হয় স্থানটিতে। ২০০১ সালে একটি আমেরিকান ভারতীয় দল একত্রে কাজ করে। ২০০৫ সালে দক্ষিণে অংশের ভূমিতে রাডার প্রবেশ করানো হয়। লেজার স্ক্যানারের মাধ্যমে দুর্গের মধ্যাংশে ত্রিমাত্রিক ১৯ কলামের স্থাপত্যের সন্ধান পাওয়া যায়। এটা ছিলো বাধাপ্রাপ্ত এবং অসম্পূর্ণ। জাউগড়ের সাথে তুলনায় শিশুপালগড়ের ভূপৃষ্ঠের এলাকা অনেক বেশি। শিশুপালগড় ভারতের সর্বোচ্চ পরিচিত দুর্গ। তবে প্রাক বসতি স্থাপনা সম্ভবত দুর্গ ছিলো না।
প্রথম খননের সময়ে স্থানটি পুরোই জঙ্গলাকীর্ণ ছিলো। প্রাচীন শহরের অধিকাংশ জমি বর্তমানে ব্যক্তিমালিকানাধীন যা প্রত্নতাত্ত্বিক গবেষণার ক্ষেত্রে বাধা সৃষ্টি করে। জাতীয়ভাবে সংরক্ষিত হওয়ার সময় থেকে এটা ভারতের প্রত্নতাত্ত্বিক গবেষণার অধীনে রয়েছে। ২০০৫ সালে একটি ইন্দো-জার্মান দল জাতীয়ভাবে সংরক্ষিত স্থানটিতে অবৈধ ভবনের ব্যাপারে তথ্য সংগ্রহ করে। ২০০২ সাল থেকে বাৎসরিক উপগ্রহ চিত্র থেকে জানা যায় ২০১০ সাল পর্যন্ত অবৈধ বাড়ি তৈরীর সংখ্যা বিশেষ করে উত্তর পশ্চিমাংশে বৃদ্ধি পায়। প্রথমে মালসামানা জড় করা হয়। এরপর দেয়াল তুলে স্থান সংশ্লিষ্ট দাপ্তরিকদের কোনপ্রকার প্রতিক্রিয়ার পূর্বেই দ্রুত ভবন দাঁড় করিয়ে ফেলা হয়। ২০১০ সাল থেকে নির্মাতাগণ দক্ষিণ শহরের সীমানাপ্রাচীরের মধ্যেই নির্মাণ শুরু করে কিন্তু দাপ্তরিকদের তরফ থেকে কোনপ্রকার প্রতিক্রিয়া দেখা যায়নি।
সুপরিচিত ঐতিহাসিক করুনা সাগর বেহারা স্থানটির সংরক্ষণ নিয়ে খুবই উদ্বেগ প্রকাশ করেন। তিনি বলেন “১৯৪০ সালের উৎখননে প্রাপ্ত স্বর্ণমুদ্রা এবং টেরাকোটার মৃৎশিল্প হারিয়ে যাওয়া খুবই লজ্জার কথা”।
গেট টুগেদার (গান)

গেট টুগেদার আমেরিকান সঙ্গীত শিল্পী ম্যাডোনা-এর দশম অ্যালবাম কনফিউশন অন আ ডান্স ফ্লোর-এর একটি গান। এই গানটি ২০০৬ সালের ৬ জুন অ্যালবামের তৃতীয় গান হিসেবে মুক্তি পায়। মুক্তির পরে গানটি ব্যাপক প্রশংসিত হয় এবং বাণিজ্যিকভাবেও সফলতা লাভ করে।
গেট টুগেদার গানটি রচনা করেছেন ম্যাডোনা সহ চারজন গীতিকার। সর্বপ্রথম কনফিউশন অন আ ডান্স ফ্লোর অ্যালবামের তৃতীয় গান হিসেবে জাম্প গানটি গ্রহণ করা হয়। কিন্তু তারপরে জাম্প গানকে চতুর্থ এবং এই গানটিকে তৃতীয় গান হিসেবে মুক্তি দেওয়া হয়। গানটি মুক্তি পায় ৬ জুন ২০০৬ তারিখে।
মির্জাখীল হাই স্কুল অ্যান্ড কলেজ

মির্জাখীল হাই স্কুল অ্যান্ড কলেজ বাংলাদেশের চট্টগ্রাম জেলার সাতকানিয়া উপজেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার সাতকানিয়া উপজেলার সোনাকানিয়া ইউনিয়নের মির্জাখীল গ্রামে অবস্থিত। সাতকানিয়া উপজেলা হতে এর দূরত্ব ৫ কিলোমিটার।
স্থানীয় শিক্ষানুরাগী ব্যক্তিত্ব আবদুর রউফ চৌধুরী স্থানীয় প্রাথমিক বিদ্যালয়ের জরাজীর্ণ ভবনের একটি কক্ষে ২০-২৫ জন ছাত্র-ছাত্রী নিয়ে ১৯৬৪ সালে ৬ষ্ঠ শ্রেণীর পাঠদান শুরু করেন।
স্থানীয় তিনজন শিক্ষক উক্ত পাঠদানে অংশ গ্রহণ করেন। এভাবে ৮ম শ্রেণী পর্যন্ত ক্লাস চালু করেন। ১৯৬৫ সালে বিদ্যালয়টি নিম্নমাধ্যমিক স্বীকৃতি লাভ করে। ১৬ বছর অতিক্রান্ত হওয়ার পর ১৯৮১ সালে উচ্চ মাধ্যমিক বিদ্যালয়ে রূপান্তরিত করার উদ্দেশ্য বিদ্যালয়ের প্রধান শিক্ষকসহ অনেকেই উল্লেখযোগ্য ভূমিকা পালন করেন। পর্যায়ক্রমে তৎকালীন কুমিল্লা মাধ্যমিক ও উচ্চ মাধ্যমিক শিক্ষা বোর্ডে পাঠদানের অনুমতি ও স্বীকৃতি লাভ করে।
প্রতিষ্ঠানটি ২০২২ সালের ১০ ফেব্রুয়ারি শিক্ষা মন্ত্রণালয়ের উপসচিব স্বাক্ষরিত প্রজ্ঞাপন অনুসারে উচ্চ মাধ্যমিক পর্যায়ে পাঠদানের অনুমতি লাভ করে।
প্রতিষ্ঠান পরিচালনার জন্য একটি পরিচালনা পর্ষদ বা ম্যানেজিং কমিটি রয়েছে।
মির্জাখীল হাই স্কুল অ্যান্ড কলেজের বর্তমান প্রধান শিক্ষক আখতার আহমদ। এছাড়াও এ বিদ্যালয়ে আরও ২০জনের অধিক শিক্ষক-শিক্ষিকা কর্মরত আছেন।
মির্জাখীল হাই স্কুল অ্যান্ড কলেজে পাঁচ তলা বিশিষ্ট একটি ভবন ও দুই তলা বিশিষ্ট আরও দুইটি একাডেমিক ভবন রয়েছে। এছাড়া বিদ্যালয়ে তিনটি বিজ্ঞানাগার (পদার্থ, রসায়ন ও জীব), একটি শেখ রাসেল ডিজিটাল কম্পিউটার ল্যাব রয়েছে।
প্রতিষ্ঠানটিতে ১৯৫২ এর ভাষাসৈনিক ও ১৯৭১ এর শহীদদের স্মরণে রয়েছে একটি শহীদ মিনার।
বিদ্যালয়টিতে প্রধান শিক্ষকের জন্য আলাদা কার্যালয় রয়েছে।
বিদ্যালয়টি মোট ০.৮২ একর জায়গার ওপর বিস্তৃত এবং একাডেমিক ভবনসমূহ ০.২৪ একর জায়গার ওপর নির্মিত।
এ বিদ্যালয়ে বর্তমানে বিভিন্ন ধরনের সহ-শিক্ষা কার্যক্রম চালু আছে।
এছাড়াও বিদ্যালয়টির ছাত্র - ছাত্রীবৃন্দ বিভিন্ন আন্তঃস্কুল প্রতিযোগিতায় ও অংশগ্রহণ করে থাকে।
এখানে একটি গ্রন্থাগার রয়েছে, যেটি বিশ্ব সাহিত্য কেন্দ্রের সাথে সম্পৃক্ত।
বিদ্যালয়টিতে একটি খেলার মাঠ রয়েছে, যেখানে প্রতিদিন প্রাত্যহিক সমাবেশ ও বার্ষিক ক্রীড়া ও সাংস্কৃতিক প্রতিযোগিতা অনুষ্ঠিত হয়।
এ বিদ্যালয়ে বর্তমান পাশের হার প্রায় ৯০%। ২০২০ সালের এসএসসির জিপিএ ৫ এর ভিত্তিতে বিদ্যালয়টি উপজেলার তৃতীয় সেরা শিক্ষাপ্রতিষ্ঠানের কৃতিত্ব অর্জন করে।
ভারতেশ্বর মন্দির

ভারতেশ্বর শিব মন্দির ভারতের ওড়িশা রাজ্যের রাজধানী ভুবনেশ্বরে অবস্থিত ৫ম শতকের একটি শিব মন্দির। এর অধিষ্টিত দেবতা হলো একটি চক্রাকার যৌনি পীঠস্থ শিবলিঙ্গ। ধর্মীয় অনুষ্ঠানাদি, যেমনঃ শিবরাত্রি, এখানে উদ্‌যাপিত হয়। এই মন্দিরটি কল্পনা চক থেকে লিঙ্গরাজ মন্দিরের অভিমুখী রাস্তার বাম দিকে এবং রামেশ্বর মন্দিরের ঠিক বিপরীতে অবস্থিত। মন্দিরটিতে কলিঙ্গান ক্রমের একটি রেখা চূঁড়া আছে। এটি অদ্যাবধি টিকে থাকা ওড়িশার প্রাচীনতম মন্দিরগুলির একটি।
৬ষ্ঠ শতকে শৈলদভব শাসনামলে মন্দিরটি প্রতিষ্ঠিত হয়। বর্তমানে রাজ্যের প্রত্নতত্ত্ব বিভাগ এর উন্নয়নে কাজ করছে।
কলিঙ্গীয় ধাঁচে রেখা বিমানে মন্দিরটি প্রতিষ্ঠিত হয়। মূল মন্দিনের নিকটে অবস্থিত লহ্মণভারা মন্দিরের দেয়ালে এবং এর স্থাপনার ধরন দেখে ধারণা করা হয়েছে মন্দিরটির প্রতিষ্ঠাকাল ৬ষ্ঠ খ্রিষ্টাব্দ হতে পারে।
আব্দুল হামিদ খান (জেনারেল)

আব্দুল হামিদ খান পাকিস্তান সেনাবাহিনীর একজন জেনারেল ছিলেন এবং তিনি ১৯৭১ সালের বাংলাদেশের মুক্তিযুদ্ধ ও পাকিস্তান-ভারত যুদ্ধ সময়কালের পাকিস্তান সেনাবাহিনীর চিফ অফ স্টাফ (সিওএস) হিসেবে দায়িত্ব পালন করেন।
হামিদের জন্ম ১৯১৭ সালের ২৯ এপ্রিল। তিনি ইন্ডিয়ান মিলিটারি একাডেমি, দেহরাদুন-এ অধ্যয়ন করে ১৯৩৯ সালের ১৫ জুলাই ব্রিটিশ ভারতীয় সেনাবাহিনীর সমারসেট লাইট ইনফ্যান্ট্রি রেজিমেন্টে অস্থায়ীভাবে কমিশনপ্রাপ্ত হন, ১১ আগস্ট ১৯৩৯ তারিখ থেকে তার কাজকর্ম শুরু হয়, তাকে স্থায়ী কমিশন দেওয়া হয়েছিলো ১৭ দিন পর অর্থাৎ ২৮ তারিখে। ১৯৪০ সালের ২৮ নভেম্বর তিনি লেফটেন্যান্ট এবং পরের মাসের ২৩ তারিখে তিনি অস্থায়ী ক্যাপ্টেন পদে পদোন্নতি পান। তাকে ১০ম বেলুচ রেজিমেন্টে (বর্তমানে বৃহৎ বেলুচ রেজিমেন্ট) বদলি করা হয় ১৯৪২ সালের অক্টোবরে, তিনি ওটির ৩য় ব্যাটেলিয়নে নিয়োগ পেয়েছিলেন।
১৯৪৪ সালের ফেব্রুয়ারি মাসের ৩ তারিখ তাকে স্থায়ী ক্যাপ্টেন এবং অস্থায়ী মেজর পদে উঠানো হয়। ১৯৪৫ সালের ১৫ আগস্ট থেকে ১৮ অক্টোবর পর্যন্ত তিনি ভারপ্রাপ্ত লেফটেন্যান্ট কর্নেল ছিলেন। তিনি এরই মধ্যে স্টাফ কলেজ কোর্স সম্পন্ন করে ফেলেছিলেন।
১৯৪৭ সালের ১৪ আগস্ট পাকিস্তানের স্বাধীনতা দিবসে হামিদ পাকিস্তান সেনাবাহিনীর কর্মকর্তা হিসেবে পরিচিতি পেয়ে যান। তিনি স্থায়ী লেফটেন্যান্ট কর্নেল হিসেবে বেলুচ রেজিমেন্টের ষষ্ঠ ব্যাটেলিয়নের অধিনায়ক হিসেবে নিয়োগ পান এবং ১৯৪৮ এর এপ্রিল থেকে নভেম্বর পর্যন্ত এ পদে বহাল থাকেন। তারপর তাকে বেলুচ রেজিমেন্টের ৩য় ব্যাটেলিয়নের অধিনায়ক হিসেবে বদলি করা হয় যেটাতে তিনি ১৯৪৮ এর নভেম্বর মাস থেকে ১৯৪৯ সালের ডিসেম্বর মাস পর্যন্ত ছিলেন।
১৯৬৫ সালের পাকিস্তান-ভারত যুদ্ধ চলাকালীন হামিদ মেজর জেনারেল পদে ১১ পদাতিক ডিভিশনের অধিনায়ক ছিলেন, যেটি ছিলো কসুর নামক এলাকায়। এই ডিভিশনের সাথে মিলে জেনারেল সরফরাজের নেতৃত্বাধীন ১০ম পদাতিক ডিভিশন যুদ্ধ করছিলো, ডিভিশন দুটো মিলে ভারতকে কড়া জবাব দিয়েছিলো। জেনারেল হামিদ ভারতের পাঞ্জাবে বড় ধরনের সামরিক অভিযান করে ব্যাপক ক্ষয়-ক্ষতি চালিয়েছিলেন।
১৯৬৫ সালের যুদ্ধের পরে হামিদ লেফটেন্যান্ট জেনারেল পদে পদোন্নতি পেয়ে ১ কোরের অধিনায়ক নিযুক্ত হন যেটি তখন খরিয়ানতে অবস্থিত ছিলো। ১৯৬৯ সালের ২৫ মার্চ সারা দেশে জেনারেল ইয়াহিয়া কর্তৃক মার্শাল ল জারি হলে হামিদ পূর্ণ জেনারেল পদে পদোন্নতি পান এবং পাকিস্তান সেনাবাহিনীর চিফ অফ স্টাফ (সিওএস) দায়িত্বে নিয়োজিত হন, এছাড়াও তাকে উপ প্রধান সামরিক আইন প্রশাসক হিসেবে নিয়োগ দেন ইয়াহিয়া। জেনারেল হামিদ ঐ বছরে পাকিস্তান স্বরাষ্ট্রমন্ত্রীর দায়িত্বে কয়েক মাস ছিলেন।
প্রফুল্ল চক্রবর্তী

প্রফুল্ল চক্রবর্তী (১৮৯১-১৯০৮) একজন বাঙালি ব্রিটিশ বিরোধী স্বাধীনতা আন্দোলন ব্যক্তিত্ব। বোমা পরীক্ষাকালে বিস্ফোরনে মারা যান।
প্রফুল্ল চক্রবর্তী ছিলেন রংপুর আদালতের পেশকার ঈশানচন্দ্র চক্রবর্তীর পুত্র। পিতা ছিলেন দেশপ্রেমিক মনোভাবাপন্ন। তার একটি কুস্তির আখড়া ছিল, সেখানে প্রফুল্ল চাকী, সুরেশ চক্রবর্তী ও তার পুত্র প্রফুল্ল যোগ দেন। প্রফুল্ল চক্রবর্তী রংপুর জিলা স্কুলের ছাত্র ছিলেন। ছাত্রাবস্থাতে তার সাথে গুপ্ত বিপ্লবী সংগঠনে যোগাযোগ হয়। ১৯০৫-০৬ সালে বঙ্গভঙ্গ আন্দোলনে তিনি যোগ দেন।
বিপ্লবী প্রফুল্ল চক্রবর্তীর মৃত্যু দুর্ভাগ্যজনক ও মর্মান্তিক। ১৯০৮ সালের শুরুর দিকে বিপ্লবী উল্লাসকর দত্ত ও বারীন্দ্রকুমার ঘোষের নেতৃত্বে একটি দল বোমা পরীক্ষা করার জন্যে অধুনা ঝাড়খণ্ড রাজ্যের দেওঘর যায়। সংগে ছিলেন বিভূতিভূষণ সরকার, নলিনীকান্ত গুপ্ত ও সর্বকনিষ্ঠ প্রফুল্ল। দিঘিরিয়া পাহাড়ে বোমা ছোড়ার এই পরীক্ষায় প্রফুল্ল মারা যান ও উল্লাসকর দত্ত মারাত্মক ভাবে আহত হন। বিপ্লবীরা গোপনে তার মৃতদেহকে সেখানে ফেলে রেখে যেতে বাধ্য হয়েছিলেন। পুলিশের খাতায় প্রফুল্ল চক্রবর্তী নিরুদ্দেশ ঘোষিত হয়।
রাব্বি শেরগিল

রাব্বি শেরগিল (গুরপ্রীত সিং শেরগিল; জন্মঃ ১৯৭৩) একজন ভারতীয় সঙ্গিত শিল্পী যিনি তার প্রথম অ্যালবাম রাব্বি এবং ২০০৫ সালের তালিকার শীর্ষ গান "বুল্লা কি জানা" ("আমি জানি না আমি কে") এর জন্য সুপরিচিত।তার গানকে বিভিন্নভাবে বানি স্টাইল মেলোডি সহ রক,পাঞ্জাবি, এবং প্রচুর পশ্চিমা আয়োজন সহ" এক প্রকার সুফি-স্টাইল(সুফিয়ানা)", এবং "অর্ধ-সুফি অর্ধ -লোকগীতি হিসাবে বর্ণনা করা হয়েছে." শেরগিল কে "পাঞ্জাবী সঙ্গিতের সত্যিকারের শহুরে ব্যালেডার" বলা হয়।
কলেজ পাস করার পরে শেরগিল কাফির নামে একটি ব্যান্ড গঠন করেছিলেন।ব্যান্ডটি ভেঙে যাওয়ার আগে কিছু প্রতিযোগিতা এবং কলেজ উৎসবে গান করেছিল। শেরগিল প্রাথমিকভাবে বিজ্ঞাপনি সংস্থা যেমন ইয়ামাহা আরএক্স-টি মোটরবাইক এবং টাইমস এফএম এর জন্য জিঙ্গেল তৈরি করেছিলেন। "ফাট ফিশ রেকর্ড থেকে ২০০৪ সালে তার প্রথম অ্যালবাম রাব্বি বের হওয়ার আগে সনি এবং তেহেলকা'র সাথে অসফল সীমিত কাজ করেছিলেন "।ব্যাপক প্রচার ও একটি মিউজিক ভিডিওর উপর ভর করে তিনি একটি তালিকা শীর্ষ গান উপহার দিয়েছিলেন। ১৮ শতকের মুসলিম সুফি সাধক বাবা বুল্লে শাহ'র কবিতার উপর ভিত্তি করে "বুল্লা কি জানা",ওয়ারিশ শাহ'র হীর থেকে "হীর" এবং শীব কুমার বাতলাভি'র "ইস্তিহার" ছাড়া অ্যালবামের অধিকাংশ গান শেরগিল নিজে কম্পোজ করেছিলেন ও লিখেছিলেন। হিন্দি চলচ্চিত্র দিল্লি হাইটস-এ শেরগিলের একটি গান আছে।
২০০৮ এর অক্টোবারে যশরাজ থেকে শেরগিল তার দ্বিতীয় অ্যালবাম বের করেছিলেন। "অ্যালবামে নয়টি গান আছে এবং গানগুলোর ঊপজীব্য সাম্প্রদায়িক নৃশংসতা, সামাজিক দায়িত্ব এবং "সমষ্টিক নৈতিকতা"র প্রয়োজনীয়তা।" তিনি ২০১১ সালে এমটিভি আনপ্লাগড এ শিল্পী হিসাবে উপস্থিত হয়েছিলেন। তিনি ২০১২ সালে ইয়াশ চোপড়ার রোমান্টিক চলচ্চিত্র যাব তাক হ্যায় জান এর অন্যতম গান চাল্লা তে কন্ঠ দিয়েছিলেন যা এ. আর. রহমানের সুর করা ও গুলজারের লেখা। ২০১২ সালের মার্চে তিনি তার তৃতীয় অ্যালবাম 'III' বের করেন।
শেরগিলের সংগীতে প্রধাণ অবদান পাঞ্জাবী ভাষার ব্যাবহারে-যার এই ভাষাকে সঙ্গীতে ভিন্ন অবস্থান দিতে ও একুইস্টিক রক ব্যালাড সৃষ্টিতে ভাংরা অথবা ঐতিহ্যবাহী লোকগীতির মত পূর্ব সুনাম ছিল এবং তার কাব্যিক, সমাজ সংশ্লিষ্ট গীতি কবিতা এবং পরিণত বিকল্প স্বর দিয়ে শেরগিল তাৎক্ষনিকভাবে শহুরে জনতার সাথে সংযুক্ত হয়ে যায়, যারা তাকে তার গানের সত্যিকার সমীপবর্তি হওয়ার জন্য ভালবাসে। তার গান গভীর দর্শন শাস্ত্রিয় এবং প্রাচীন, প্রায় হারিয়ে যাওয়া পাঞ্জাবীকে কথনও সাম্প্রতিক ভারতীয় রক সঙ্গিতের সাথে মিশ্রিত করে। শেরগিলের সঙ্গিত রক ও সুফি এবং পাঞ্জাবী লোকগীতি দ্বারা অনুপ্রানিত হয়েছে।তার পছন্দের গায়ক ব্রূস স্প্রিংস্টিন, লেড জেপলিন, এরোস্মিথ এবং জিমি পেজ ।তিনি পুরস্কার জয়ী মিক্স ইঞ্জিনিয়ার গুস্তাভো সেলিসের সাথেও কাজ করেছেন,যিনি তাকে তার তৃতীয় অ্যালবামের কিছু গান তৈরীতে সাহায্য করেছিলেন। তিনি বলেন, "সেলিস যিনি -বেয়োন্সি,শাকিরা এবং রিকি মার্টিনের সাথে কাজ করেছেন-তার সাথে কাজ করা এক বিস্ময়কর অভিজ্ঞতা ছিল।"
শেরগিলের বাবা ছিলেন একজন শিখ ধর্ম প্রচারক এবং তার মা একজন কলেজ অধ্যক্ষ এবং একজন পাঞ্জাবী কবিও।তার চারজন বোন আছে। তিনি গুরু হারকিশান পাবলিক স্কুল,ইন্ডিয়া গেট এবং দিল্লী বিশ্ববিদ্যালয়ের প্রাক্তন ছাত্র। কলেজের পর আরো অধিক অধ্যয়নের জন্য ফোর স্কুল অব ম্যানেজমেন্ট এ গিয়েছিলেন কিন্তু এক বছর পর ড্রপ আউট হয়ে যান। তার বোন গগন গিল একজন সুপরিচিত হিন্দী কবি। ২০১৩ সালে বিধান সভার নির্বাচনে পার্টির সমর্থনে র‍্যালীতে অংশ নিয়ে, শেরগিল প্রকাশ্যে অরভিন্দ কেজরিওয়ালের নেতৃত্বাধীন আম আদমি পার্টি কে সমর্থন দিয়েছিলেন।
চিন্তামণিশ্বর শিবমন্দির

চিন্তামণিশ্বর শিবমন্দির ভারতের ওড়িশা রাজ্যের রাজধানী ভুবনেশ্বরে অবস্থিত একটি হিন্দুমন্দির । পুরাতন স্টেশন বাজারের কাছে কটক-পুরী রাস্তার শাখা হিসেবে চিন্তামণিশ্বর রাস্তা অবস্থিত। এই রাস্তাতেই চিন্তামণিশ্বর মন্দিরের অবস্থান। মন্দিরটি পূর্বমুখী এবং অধিষ্ঠাতা দেবতা হচ্ছে যোনীপিঠের উপর শিবলিঙ্গ।
মন্দিরটি ১৪ শতক সময়কার। স্থানীয় জনশ্রুতি অনুযায়ী মন্দিরটি কেশরীগণ নির্মাণ করেন। শিবরাত্রি, শিববিবাহ, জলাশয়, রুদ্রাভিষেক সহ বিভিন্ন ধর্মীয় অনুষ্ঠান এই মন্দিরে পালিত হয়। এছাড়া বিবাহ ও পৈতাধারণ উৎসব পালিত হয়। 
মন্দিরটির বিমান রেখাক্রমে অবস্থিত। নিচ থেকে উপর পর্যন্ত মন্দিরটি বড়, গান্দি এবং মস্তক অংশে
পূর্বদিকের কুলুঙ্গিতে চার হাত যুক্ত কার্তিকেয় মূর্তি স্থাপিত। তার প্রধান বামহাতে বারদামুদ্রা এবং উপরের ডান হাতে ময়ুরের মাথা ধরে আছেন। উপরের বাম হাতে তীর ধরা। দক্ষিণের কুলুঙ্গিতে চারহাতযুক্ত গণেশমূর্তি আছে যার প্রধান বাম হাতে অক্ষমালা এবং বাম হাতে মোদক পাত্র ধরা। তার উপরের ডান হাতে অঙ্কুশ এবং বাম হাতে ভাঙা দাঁত ধরা। উত্তরের কুলুঙ্গিতে দেবী পার্বতী অবস্থান করছেন।
তল জঙ্ঘ ও উপর জঙ্গ যথাক্রমে খাখড়া মুন্ডি ও পিধা মুন্ডি দিয়ে সাজানো। মন্দিরটি আধুনিক সীমানা প্রাচীর দিয়ে ঘেরা আছে যার পরিমাপ ৪০.০০ বর্গমিটার, উচ্চতা ১.৮০ মিটার ও পুরুত্ব ০.২০ মিটার। চৌকাঠের ডান পাশে চারহাত যুক্ত গণেশ আছে যার নিচের বাম ও ডান হাতে যথাক্রমে পরশু ও অক্ষমালা ধরা এবং উপরের বাম ও ডান হাতে যথাক্রমে মোদকপাত্র ও ভাঙা দাঁত ধরা। 
মন্দির সীমানার মধ্যে মন্দির পুকুর অবস্থিত। স্থানীয় জনসাধারণের ধারণা পুকুরটি কেশরীগণ খনন করেছে। কার্তিক পূর্ণিমা এবং শ্রাবণ পূর্ণিমার মত উৎসবাদি এখানে পালিত হয়। পুকুরটি আয়তাকার যার দৈর্ঘ্য ২২.৪০ মিটার এবং প্রস্থ ১১.২০ মিটার ও গভীরতা ৩.০০ মিটার। পুকুরটিতে ভুগর্ভস্থ জলধারা থেকে পানি যোগ হওয়ায় সারাবছর পানির স্তর একই থাকে। অতিরিক্ত পানি নিষ্কাশনের জন্য পূর্বাংশের দেয়ালে একটি নির্গমনপথ আছে।
উইন্ডোজ ১.০

মাইক্রোসফট উইন্ডোজ ১.০ উইন্ডোজটি প্রকাশিত হয় ১৯৮৫ সালে। এতে মাইক্রোসফট ডস প্রোগ্রাম ব্যবহার করা হয়েছিল। তবে এটি গ্রাফিকাল ইউজার ইন্টারফেস-ভিত্তিক অপারেটিং পরিবেশে যা ইউজার ফ্রেন্ডলি  আইকন ও স্ক্রিন দিতে সক্ষ্ম ছিল। এর মধ্যে বাইনারি ফাংশন এর সাথে তাদের সোর্সকোড ব্যবহারে সক্ষম হয়েছিল।  উইন্ডোজ ১.০ জিইউআই, মাউস এবং কিছু গুরুত্বপূর্ণ অ্যাপ্লিকেশন নিয়ে প্রকাশিত হয়েছিল।
উইন্ডোজ ১.০: ১৯৮৫ সালের ২০ নভেম্বর মাইক্রোসফট সর্বপ্রথম উইন্ডোজ ১.০ (Windows 1.0) বাজারে আনে। উইন্ডোজ ১.০ ছিল মাইক্রোসফট উইন্ডোজের প্রথম সংস্করণ। এটি কম্পিউটার ইতিহাসে একটি মাইলফলক এবং মাইক্রোসফটের জন্য এটি খুবই গুরুত্বপূর্ণ আবিষ্কার ছিল। উইন্ডোজ ১.০ এর সঙ্গে নোটপ্যাড, ক্যালেন্ডার, ক্যালকুলেটর, পেইন্ট ও ঘড়িও সংযুক্ত ছিল। রিভার্সি নামে একটি বোর্ড গেমও ছিল উইন্ডোজের প্রথম সংস্করণের সঙ্গে। উইন্ডোজ ১.০ সংস্করণ ২০০১ সালের ২১ ডিসেম্বরে বন্ধ হয়ে যায়।
ডারবান বন্দর

ডারবান বন্দর (), সাধারণত ডার্নান হারবার নামে, যা সাব সাহারান আফ্রিকার বৃহত্তম এবং ব্যস্ত শিপিং টার্মিনাল বা বন্দর। এটি প্রতি বছর ৩১.৪ মিলিয়ন টন পণ্যসম্ভার পরিচালনা করে। এটি দক্ষিণ গোলার্ধের চতুর্থ বৃহত্তম কন্টেইনার টার্মিনাল, ২০১২ সালে বন্দরটি ২,৫৬৮,১২৪ টিইউ কন্টেইনার হ্যান্ডলিং করেছে।
প্রবেশদ্বার চ্যানেলে চার্ট ডেটাম থেকে ১২.৮ মিটার (৪২ ফুট) গভীরতা এবং ১২২ মিটার (৪০০ ফুট) প্রস্তে বিস্তৃত ছিল। সম্প্রতি বন্দরের সম্প্রসারণ করা হয়েছে। আশ্রয়স্থলে প্রবেশের গভীরতা এখন ১৯ মিটার। নতুন ন্যাভিগেশন ব্যবস্থায় চ্যানেলের প্রস্ত হয়েছে ২২০ মিটার।
ডারবান গাড়ি টার্মিনাল ১৯৯৮ সালে খোলা হয়েছিল, যার ধারণ ক্ষমতা ছিল ৬০,০০০ যানবাহন প্রতি বছর। ২০০৪ সালে একটি ১০০ মিলিয়ন - র্যান্ড-এর বিস্তার ৬,৫০০ এর জন্য বে এর সংখ্যা নিয়ে আসে। এটি একটি ৩৮০ মিটার ব্রিজ বা সেতু দ্বারা টার্মিনালকে কায়েসাইডের সাথে যুক্ত করে, জাহাজের চলাফেরার সময়কে উন্নত করে এবং নিরাপত্তা উন্নত করে।
এমএসসি ক্রুজ প্রতি বছর নভেম্বর থেকে এপ্রিল ডারবান মধ্যে এমএসসি সিনফোনিয়া ঘাঁটি। ২০১৮/২০১৯ থেকে দক্ষিণ আফ্রিকা ক্রুজ ঋতু এমএসসি ক্রুজ ডারবান মধ্যে অনেক বড় এবং নতুন এমএসসি মিউজিক নিযুক্ত করা হবে। অনেক ক্রুজ জাহাজ প্রতিবছর ডারবানের মধ্য দিয়ে অতিক্রম করে, এর মধ্যে বিশ্বের কিছু বড় বড় জাহাজও রয়েছে, যেমন- আরএমএস কুইন মেরি ২। আর ২০০ মিলিয়ন দক্ষিণ আফ্রিকান ডলারের ডারবান ক্রুজ টার্মিনাল নির্মাণের দরপত্রটি কোয়জুলু ক্রুজ টার্মিনাল (পিটি) লিমিটেডকে দেয়া হয়, যা ৭০% মালিকানাধীন এমএসসি ক্রুজ এসএ এবং ৩০% আফ্রিকা আর্মডা কনসোর্টিয়াম দ্বারা। টার্মিনাল যে কোন নির্দিষ্ট সময়ে ২ টি ক্রুজ জাহাজ নোঙর করতে সক্ষম হবে। 
নাভাল বেস ডারবান, ডারবানের সালিসবারি আইল্যান্ডে অবস্থিত যা ডারবান বন্দরের অংশ। দ্বিতীয় বিশ্বযুদ্ধের সময়ে প্রতিষ্ঠিত, এটি ২০০২ সালে একটি নৌবাহিনী স্টেশনে ডাউনগ্রেড করা হয়। ২০১২ সালে একটি সিদ্ধান্তের দ্বারা ঘাঁটিকে সম্পূর্ণ নৌ ঘাঁটি হিসাবে গড়ে তোলে দক্ষিণ আফ্রিকার নৌবাহিনী, অফশোর পেট্রোল জাহাজের জন্য ফ্লোটিলা নির্মাণ করা হয়। ২০১৫ সালের ডিসেম্বর এই নৌবাহিনী বেস পুনর্নির্মাণ করা হয়েছিল। এটি তিনটি ওয়ারিয়র-ক্লাস অভ্যন্তরীণ অফশোর প্যাট্রোল জাহাজ (পূর্বে মিসাইল-সশস্ত্র দ্রুত আক্রমণের ক্র্যাফট) এর হোম পোর্ট যা একটি নতুন ফ্লোটেল প্যাট্রল দ্বারা প্রতিস্থাপিত হবে চার থেকে পাঁচ বছরের মধ্যে।
ব্রজরাজ মহাপাত্র

ব্রজরাজ ক্ষত্রিয় বীরবর চমুপতি সিং মহাপাত্র (১৫ অক্টোবর ১৯২১ - ৩০ নভেম্বর ২০১৫) ছিলেন ব্রিটিশ যুগের সর্বশেষ "রাজকীয় রাজ্য" বর্তমান ওড়িশার অন্তর্গত তিগিরিয়া রাজ্যের রাজা।
ব্রজরাজ ১৯২১ সালের ১৫ অক্টোবরে তিগিরিয়ার রাজা সুদর্শন ক্ষত্রিয় বীরবর চমুপতি সিং মহাপাত্রের ঘরে জন্মগ্রহণ করেন। তারা জাতিতে সদগোপ ছিলেন
তিনি ১৯৪০ সালে রায়পুরের রাজকুমার মহাবিদ্যালয় থেকে ডিগ্রীলাভের পর, শোনপুরের রাজকুমারী রসমঞ্জরীকে বিয়ে করেন, এবং তাঁদের ৬ জন সন্তানাদি রয়েছে।
টাইগার জিন্দা হ্যায়

টাইগার জিন্দা হ্যায় (; ) হল আলী আব্বাস জাফর পরিচালিত একটি ভারতীয় গুপ্তচর থ্রিলার চলচ্চিত্র। সালমান খান এবং ক্যাটরিনা কাইফের সঙ্গে প্রধান ভূমিকাতে অভিনয় করছেন পরেশ রাওয়াল, গিরিশ কর্ণদ, সুদীপ ও গবি চাহাল। এটি ২০১২ সালের "এক থা টাইগার" চলচ্চিত্রের অনুবর্তী পর্ব এবং ওয়াইআরএফ স্পাই ইউনিভার্সের দ্বিতীয় কিস্তি। এটি ২০১৭ সালের ২২ ডিসেম্বর বিশ্বব্যাপি মুক্তি পায়। পোস্টারের প্রথম প্রকাশ ১৮ ই অক্টোবর, ২০১৭ তারিখে দেওয়ালি উপলক্ষে সালমান খানের দ্বারা তার দাপ্তরিক টুইটার অ্যাকাউন্টের মাধ্যমে প্রকাশিত হয়।
অস্ট্রিয়াতে চলচ্চিত্রটির কয়েকটি দৃশ্য ধারণ করা হয় এবং এপ্রিল ২০১৭ সালের মধ্যে অস্ট্রিয়ায় শুটিং বা দৃশ্য ধারণ করা হয়েছিল।
ইরাকে একটি অন্ধকার রাতে, একটি আমেরিকান সাংবাদিক সিআইএ একটি সতর্কবাণী বার্তা টাইপ কিছু রক্ষিবাহিনী দ্বারা হত্যা করা হয় আগে। আবু উসমান আইসিইসি প্রধান, একজন সন্ত্রাসী সংগঠন যিনি আমেরিকান সাংবাদিকদের হত্যা করে। ইকরিতের একটি সমাবেশে অংশ নেওয়ার সময়, উসমান ইরাকি সেনাবাহিনী কর্তৃক গুলি চালায়। তাকে সিটি হাসপাতালে নিয়ে যাওয়া হয়। আবু উসমান ভারতীয় ও পাকিস্তানি নার্সদের জিম্মি করে এবং হাসপাতালে তার কেন্দ্র হিসেবে গড়ে তোলে। ইউএসএ উসমানকে হত্যার জন্য শহরটিতে একটি বিমান হামলা চালানোর সিদ্ধান্ত নেয়। ভারতীয় নার্স মারিয়া ইরাকে ভারতীয় দূতাবাসে ভারতীয় দূতাবাসকে আহ্বান জানাচ্ছে, ঘটনাটি সম্পর্কে জানানো। তারপর তারা শেনয় কে এর দাইত্ত দিলে সে টাইগার কে খুজে বের করে। টাইগার তাদেরকে না বলে দিলেও জয়া রাজি করায়।অবশেষ এ টাইগার ইরাকে গিএ আযান, নামিত এবং সুবেদার রাকেশ কে নিয়া মিশন সুরু করে। তারা তেলের কারখানায় ঢুকে পরলে মিশন শুরু হয়। এরপর জয়া শেখানে আসে আইএসসি এর ক্যাপটেন এবং একজন আজেন্ত কে নিয়ে। তারা একত্রে মিশন শেষ করে। মিশনে আযান মারা যায় এবং টাইগার তার পরিবারকে নিয়ে অন্য দেশে চলে যায়। সে শেনয় কে বলে দেশে তার দরকার পরলে সে আসবে।
গিরিজা দেবী

গিরিজা দেবী (৮ মে ১৯২৯ – ২৪ অক্টোবর ২০১৭) ছিলেন সেনিয়া ও বারাণসী ঘরানার একজন ভারতীয় শাস্ত্রীয় সঙ্গীতশিল্পী। তিনি শাস্ত্রীয় সঙ্গীত ও রাগাশ্রয়ী গান পরিবেশনা করতেন এবং ঠুংরি শৈলীটিকে জনপ্রিয় করে তোলার ক্ষেত্রে গুরুত্বপূর্ণ ভূমিকা পালন করেন। তাকে ‘আপ্পাজি’ নামে সম্বোধন করা হত।
১৯২৯ সালের ৮ মে বারাণসীতে গিরিজা দেবী জন্মগ্রহণ করেন। তার বাবা রামদেও রাই ছিলেন একজন জমিদার। রামদেও রাই হারমোনিয়াম বাজাতেন ও সঙ্গীত শিক্ষা দিতেন। পাঁচ বছর বয়সে গিরিজা দেবী কণ্ঠশিল্পী ও সারেঙ্গি বাদক সরযূপ্রসাদ মিশ্রের কাছে খেয়াল ও টপ্পা সঙ্গীতে তালিম নিতে শুরু করেন। নয় বছর বয়সে তিনি "ইয়াদ রহে" ছবিতে অভিনয় করেন এবং পরে শ্রীচন্দ মিশ্রের কাছে বিভিন্ন সঙ্গীত শৈলীতে তালিম নিতে থাকেন।
১৯৪৬ সালে এক ব্যবসায়ীর সঙ্গে গিরিজা দেবীর বিবাহ সম্পন্ন হয়। এরপর ১৯৪৯ সালে এলাহাবাদ অল ইন্ডিয়া রেডিও থেকে তিনি প্রথম বেতার সঙ্গীতানুষ্ঠানে অংশ নেন। গিরিজা দেবীর মা ও ঠাকুরমা মনে করতেন, উচ্চবিত্ত পরিবারের মেয়েরা সর্বসমক্ষে সঙ্গীত পরিবেশন করেন না। তাই তারা অনুষ্ঠানে তার সঙ্গীত পরিবেশনার বিরোধিতা করেন। গিরিজা দেবীও অন্যদের সামনে পৃথকভাবে সঙ্গীত পরিবেশন না করার ব্যাপারে রাজি হন। কিন্তু ১৯৫১ সালে তিনি প্রথম সঙ্গীতানুষ্ঠানে সঙ্গীত পরিবেশন করেন। ১৯৬০-এর দশকে শ্রীচন্দ মিশ্রের মৃত্যুর আগে অবধি তিনি তার কাছে তালিম নিয়েছিলেন। ১৯৮০-এর দশকে কলকাতার আইটিসি সংগীত রিসার্চ অ্যাকাডেমিতে অনুষদ সদস্য হিসেবে এবং ১৯৯০-এর দশকের গোড়ার দিকে কাশী হিন্দু বিশ্ববিদ্যালয়ে অধ্যাপনাও করেন তিনি। এছাড়াও একাধিক ছাত্রছাত্রীকে নিজের সাংগীতিক ঐতিহ্য রক্ষার জন্য তালিমও দিয়ে যান। ২০০৯ সাল পর্যন্ত দেশবিদেশের বিভিন্ন স্থানে সঙ্গীত পরিবেশনা করেন গিরিজা দেবী।
গিরিজা দেবী বারাণসী ঘরানার শিল্পী ছিলেন। এই ঘরানার বিশেষ ভাবে পরিচিত পূরবী অঙ্গ ঠুংরি শৈলীটিকে নিজের গায়নের মাধ্যমে সমৃদ্ধ করে যান তিনি। তার রেপোর্টারির মধ্যে রাগাশ্রয়ী কাজরি, চৈতি ও হোলি শৈলীর গানও ছিল। এছাড়াও তিনি খেয়াল, ভারতীয় লোকসংগীত ও টপ্পা শৈলীর গান পরিবেশন করতেন। "দ্য নিউ গ্রোভ ডিকশনারি অফ মিউজিক অ্যান্ড মিউজিশিয়ানস" গ্রন্থে একবার উল্লিখিত হয়েছিল যে, তার রাগাশ্রয়ী গান পরিবেশনার মধ্যে তার শাস্ত্রীয় সঙ্গীত শিক্ষার সঙ্গে মিশে আছে বিহার ও পূর্ব উত্তরপ্রদেশ অঞ্চলের আঞ্চলিক বৈশিষ্ট্যগুলি। গিরিজা দেবীকে “ঠুংরির সম্রাজ্ঞী”ও বলা হয়।
২০১৭ সালের ২৪ অক্টোবর বেলা সাড়ে ১১টা নাগাদ বুকে ব্যথা নিয়ে কলকাতার বিএম বিড়লা হার্ট রিসার্চ সেন্টারে ভর্তি করা হলে অবস্থা সংকটাপন্ন হওয়ায় তাকে সিসিইউতে স্থানান্তর করা হয় এবং সেখানেই রাত ৮টা ৪৫ মিনিটে তিনি শেষনিশ্বাস ত্যাগ করেন।
সঙ্গীতে অসাধারণ অবদানের জন্য তিনি ভারত সরকার কর্তৃক পদ্মশ্রী (১৯৭২), পদ্মভূষণ (১৯৮৯) ও পদ্মবিভূষণ (২০১৬) সম্মাননা এবং পশ্চিমবঙ্গ সরকার কর্তৃক ২০১২ সালে সংগীত মহাসম্মান ও ২০১৫ সালে বঙ্গবিভূষণ সম্মাননায় ভূষিত হন।
নীতিকথা

নীতিকথা হল গদ্য বা পদ্য ছন্দে সংক্ষিপ্ত উপদেশমূলক গল্প, যাতে এক বা একাধিক শিক্ষামূলক বিষয় বা নীতির বর্ণনা থাকে। এটি উপকথা থেকে ভিন্ন, কারণ এতে প্রাণী, উদ্ভিদ, জড় বস্তু বা প্রাকৃতিক উপাদানের পরিবর্তে মানুষকেই মূল চরিত্রে দেখা যায়। নীতিকথা উপমার একটি ধরন।
সুসমাচার ও নূতন নিয়মের অনেক পণ্ডিত "নীতিকথা" বিষয়টিকে শুধুমাত্র যিশুর নীতিকথার ক্ষেত্রে ব্যবহার করেন, তবে একই ধরনের অন্য গল্পে ব্যবহারে কোন বাধা নেই। নীতিকথা, যেমন "প্যারাবল অব দ্য প্রডিগ্যাল সন" হল যিশুর বাইবেলের কানুন ও বাইবেলের অপ্রামাণিক অংশসমূহ শিক্ষা প্রদানের কৌশল।
নীতিকথা মূলত ধর্মীয় লেখনীতে নৈতিক ধারণার খোঁজ করার জন্য ব্যবহৃত হয়। বাইবেলে নূতন নিয়মের (যিশুর নীতিকথা) সুসমাচার পরিচ্ছেদে অসংখ্য নীতিকথা রয়েছে। অনেক পণ্ডিতগণ (যেমন জন পি. মেইয়ার) মনে করেন এটি হিব্রু ভাষার "মাশাল" থেকে অনুপ্রাণিত। যিশুর নীতিকথার মধ্যে রয়েছে "প্যারাবল অব গুড সামারিটান" ও "প্যারাবল অব দ্য প্রডিগ্যাল সন"। পুরাতন নিয়মের মাশালের মধ্যে রয়েছে মেষী-মেষের নীতিকথা (২ স্যামুয়েল ১২:১-৯ এ নাথান বর্ণিত ) এবং তেকোয়ার নারীর নীতিকথা (২ স্যামুয়েল ১৪:১-১৩ এ বর্ণিত)।
পিংক ফ্লয়েডের সরাসরি পরিবেশনা

পিংক ফ্লয়েড সরাসরি (লাইভ) সঙ্গীত অভিজ্ঞতায় অগ্রদূত, যারা তাদের ব্যায়বহুল পরিবেশনার জন্য প্রখ্যাত, যেখানে সঙ্গীতের পাশাপাশি তাৎক্ষণিক চাক্ষুষ বা ভিজ্যুয়াল অভিজ্ঞতার অনবদ্য মিশ্রণ ঘটানোর মধ্য দিয়ে সঙ্গীত পরিবেশিত হয়ে থাকে এবং পরিবেশনকারীরা নিজেদেরকে আনুষঙ্গ করে তোলে। পিংক ফ্লয়েডের সঙ্গীত এবং চাক্ষুষ সংমিশ্রণ রক সঙ্গীতশিল্পীদের মান নির্ধারণ করে।
সঙ্গীত মিউজিক ছাড়াও, যে কোনো পিংক ফ্লয়েড সরাসরি পরিবেশনার একটি বিস্তৃত অংশ হল বিশেষ প্রভাব বা স্পেশাল এফেক্ট।
একটি সাধারণ ১৯৬৮ সালের সেট তালিকা নিম্নলিখিত গানগুলি অন্তর্ভুক্ত করে:
একটি সাধারণ ১৯৭০ সালের সেট তালিকা নিম্নলিখিত গানগুলি অন্তর্ভুক্ত করে:
একটি সাধারণ ১৯৭৭ সালের সেট তালিকা নিম্নলিখিত গানগুলি অন্তর্ভুক্ত করে:
এনকোর:
নেহা কক্কড়

নেহা কক্কড় (; জন্ম: ৬ জুন ১৯৮৮) হলেন একজন ভারতীয় গায়িকা। ২০০৬ সালে তিনি আপাতবাস্তব টেলিভিশন অনুষ্ঠান "ইন্ডিয়ান আইডল"-এর দ্বিতীয় মৌসুমে প্রতিদ্বন্দ্বিতা করেন। কিন্তু দুর্ভাগ্যক্রমে তিনি শেষ আটে পৌঁছানোর আগেই ছিটকে যান। এছাড়া তিনি ২০১৪ সালে সনি টিভির "কমেডি সার্কাস কে টানসেন" -এ অংশগ্রহণ করেন। বর্তমানে, তিনি জী টেলিভিশনের "সা রে গা মা পা লিল চ্যাম্পস" শো-এর বিচারকের দায়িত্ব পালন করছেন। ২০০৮ সালে, তিনি তার প্রথম অ্যালবাম "নেহা-দ্য রক স্টার" প্রকাশ করেন, যার সঙ্গীত পরিচালনা করেছেন মিত ব্রাদার্স। তার অন্য কাজসমূহের মধ্যে রয়েছে - "ইয়ারিয়া" চলচ্চিত্রের "সানি সানি", "দ্য শৌকিন্স" চলচ্চিত্রের "মানালি ট্রান্স", "গাব্বার ইজ ব্যাক" চলচ্চিত্রে হানি সিংয়ের সাথে "আও রাজা", "ফাটা পোস্টার নিকলা হিরো" চলচ্চিত্রের "ধাতিং নাচ", "কুইন" চলচ্চিত্রের "লন্ডন তুমাকদা", "সত্যমেব জয়তে" চলচ্চিত্রের "দিলবার", মেইয়াং চ্যাংয়ের সাথে "হাঞ্জু" (অ্যালবাম) এবং গিপ্পি গ্রেওয়ালের সাথে "প্যাট লাইংগে" (অ্যালবাম)।
নেহা কক্কড় ১৯৮৮ সালের ৬ই জুন উত্তরাখণ্ডের ঋষিকেশে জন্মগ্রহণ করেন। তিনি বলিউডের নেপথ্য কণ্ঠশিল্পী সোনু কক্কড়ের ছোট বোন এবং তার ভাই টনি কক্কড়ও একজন গায়ক। নেহা দিল্লিতে বেড়ে ওঠেন এবং নতুন দিল্লির উত্তম নগরের নিউ হলি পাবলিক স্কুলে পড়াশোনা করেন। তিনি চার বছর বয়সে গান গাওয়া শুরু করেন। এছাড়া তিনি বিভিন্ন পূজার অনুষ্ঠানে গান গাইতেন। একাদশ শ্রেণিতে পড়াকালীন ইন্ডিয়ান আইডলের দ্বিতীয় মৌসুমে অংশগ্রহণ করেন।
২০০৬ সালে তিনি আপাতবাস্তব টেলিভিশন অনুষ্ঠান "ইন্ডিয়ান আইডল"-এর দ্বিতীয় মৌসুমে প্রতিদ্বন্দ্বিতা করেন। এই প্রতিযোগিতার পর তিনি ২০০৮ সালে মিট ব্রসের সুরে "নেহা দ্য রক স্টার" অ্যালবামের মধ্য দিয়ে সঙ্গীত শিল্পে প্রবেশ করেন। ২০১৩ সালে তিনি "ফাটা পোস্টার নিকলা হিরো" চলচ্চিত্রের "ধাতিং নাচ" গানে কণ্ঠ দেন। ২০১৪ সালে তিনি "কুইন" চলচ্চিত্রের "লন্ডন তুমাকদা" গানে কণ্ঠ দেন।
শঙ্কর রায়চৌধুরী

শঙ্কর রায় চৌধুরী (জন্মঃ সেপ্টেম্বর ৬, ১৯৩৭) ভারতীয় সেনাবাহিনীর একজন জেনারেল ছিলেন। তিনি ভারতীয় সেনাবাহিনীর প্রধান কর্মকর্তা হিসেবে ১৯৯৪ সাল থেকে ১৯৯৭ সাল পর্যন্ত ছিলেন।
১৯৫৭ সালের ৯ জুন শঙ্কর রায় ভারতীয় সেনাবাহিনীর আর্মার্ড কোরের ২০তম ল্যান্সার্স রেজিমেন্টে কমিশন পান ২য় লেফটেন্যান্ট হিসেবে, তিনি প্রশিক্ষণরত ছিলেন ইন্ডিয়ান মিলিটারি একাডেমীতে। ১৯৬৫ সালের পাক-ভারত যুদ্ধে শঙ্কর চাম্ব-জুরিয়ান সেক্টরে কর্মরত ছিলেন এবং ১৯৭১ সালের যুদ্ধে তিনি পূর্ব পাকিস্তানের যশোর-খুলনা অঞ্চলে যুদ্ধ করেন। ১৯৭৪ সাল থেকে ১৯৭৬ সাল পর্যন্ত তিনি তার কমিশনের ইউনিট ২০তম ল্যান্সার্সের অধিনায়ক ছিলেন, এছাড়া তিনি ১৯৮০ সালের ডিসেম্বর মাস থেকে ১৯৮৩ সালের জুলাই মাস পর্যন্ত একটি স্বতন্ত্র সাঁজোয়া ব্রিগেডের কমান্ডার হিসেবে দায়িত্ব পালন করেন। ১৯৮৮ সালের মে মাসে তিনি একটি আর্মার্ড ডিভিশনের জেনারেল অফিসার কমান্ডিং হিসেবে নিয়োগ পান, এ পদে তিনি ১৯৯০ সালের মে পর্যন্ত বহাল ছিলেন। ১৯৯১ সালে তিনি জম্মু-কাশ্মীরের ১৬তম কোরের কমান্ডার নিযুক্ত হন লেফটেন্যান্ট-জেনারেল পদবীতে।
শঙ্কর ভারতীয় সেনাবাহিনীর প্রশিক্ষণসেবা সমূহের মহাপরিদপ্তরের জেনারেল অফিসার কমান্ডিং-ইন-চীফ (জিওসি-ইন-সি অব আর্মি ট্রেনিং কমান্ড) হিসেবে নিয়োগ পান ১৯৯২ এর আগস্টে। জেনারেল বি সি জোশীর স্থলাভিষিক্ত হিসেবে জেনারেল শঙ্কর পূর্ণ জেনারেল হিসেবে ১৯৯৪ সালের ২২ নভেম্বর ১৮তম সেনাপ্রধান হন। ১৯৯৭ সালের ৩০ সেপ্টেম্বর শঙ্কর ৪০ বছরের সামরিক জীবনের ইতি টানেন অবসরে গমন করে।
মোকাররম হোসেন খোন্দকার

ড. মোকাররম হোসেন খোন্দকার (১৯২২ - ৩০ নভেম্বর ১৯৭২) ছিলেন বাংলাদেশের একজন প্রখ্যাত রসায়নবিদ এবং শিক্ষাবিদ। বিজ্ঞান ও প্রযুক্তিতে অনন্যসাধারণ নৈপুণ্যের জন্য ১৯৭৭ সালে তাঁকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
মোকাররম হোসেন ১৯৪৮ সালে ঢাকা বিশ্ববিদ্যালয়রে রসায়ন বিভাগে রিডার হিসাবে তাঁর কর্মজীবন শুরু করেন এবং ১৯৬০ সালে অধ্যাপক হিসাবে নিয়োগ পান।
বিজ্ঞান ও প্রযুক্তিতে অসাধারণ অবদানের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
ঢাকা বিশ্ববিদ্যালয়ে একটি ভবনের নাম তার নামানুসারে “মোকাররম হোসেন খোন্দকার বিজ্ঞান ভবন” রাখা হয়েছে এবং প্রতি বছর এই বিশ্ববিদ্যালয়ে “মোকাররম হোসেন খোন্দকার স্মারক বক্তৃতা”র আয়োজন করা হয়।
আমার বডিগার্ড

আমার বডিগার্ড হল ২০১৩ সালে ভারতে মুক্তিপ্রাপ্ত একটি বাংলা চলচ্চিত্র। যোশী ফিল্মসের ব্যানারে প্রযোজিত এই ছবিটি পরিচালনা করেন হরনাথ চক্রবর্তী। ছবির মুখ্য ভূমিকায় অভিনয় করেন প্রতীক ও ঋদ্ধিমা। ২০০৯ সালে ছবিটি নির্মাণের কাজ শেষ হয়ে গেলেও এটি মুক্তি পায় ২০১৩ সালের ২৯ মার্চ। প্রথম দিকে মনে করা হয়েছিল, এই ছবিটিই হবে প্রতীক ও ঋদ্ধিমা অভিনীত প্রথম ছবি। কিন্তু ছবিটি দেরিতে মুক্তি পাওয়ায় তার মধ্যেই দু’জনে বেশ কয়েকটি ছবিতে অভিনয় করেন।
মানবদরদী যুব অনল (প্রতীক) সবার উপকার করতে ও সবার দিকে সাহায্যের হাত বাড়িয়ে দিতে ভালোবাসে। একদিন তার সঙ্গে দেখা হয় আঁখির (ঋদ্ধিমা ঘোষ)। আঁখি একটি বখে যাওয়া মেয়ে। সে সবসময় টাকাপয়সা নিয়েই মাথা ঘামায়। কিন্তু প্রথম দিন থেকেই দু’জনের মধ্যে একটি সুসম্পর্ক গড়ে ওঠে। সব জায়গায় দু’জনে একসঙ্গে যাতায়াত শুরু করে। অনল আঁখির প্রেমে পড়ে যায়। কিন্তু আঁখিকে প্রেম নিবেদন করলে আঁখি জানায়, সে অনলকে ভালোবাসে না। আসলে অনলের সঙ্গে সে ছলনা করেছে। অনলকে সে নিজের নিরাপত্তার জন্য নিজের দেহরক্ষী হিসেবেই ব্যবহার করেছে। যদিও অনলের ভালোবাসা তারপর আঁখির মনে পরিবর্তন আনতে সক্ষম হয়। এদিকে আঁখির প্রেমিক জয়ন্ত (কাঞ্চন মল্লিক) গুন্ডা পাঠিয়ে অনলকে খুন করার চেষ্টা করে। কিন্তু তাতে ব্যর্থ হয়ে সে মিথ্যে অভিযোগে ফাঁসিয়ে দেয় অনলকে। গ্রেফতার হয় অনল। কিন্তু আস্তে আস্তে মামলার গতিমুখ অন্য দিকে ঘুরে যায়। জানা যায়, জয়ন্তই আসল অপরাধী। ছবির শেষে দেখা যায়, গ্রেফতার হয় জয়ন্ত এবং আঁখি ফিরে আসে অনলের কাছে। অনলের সাহায্যে সে নিজের ভুলত্রুটিগুলিও সংশোধন করে নেয়।
সিমরান (অভিনেত্রী)

সিমরান (জন্ম: ৪ এপ্রিল ১৯৭৬) হচ্ছেন ভারতের তামিল চলচ্চিত্র শিল্পের একজন অভিনেত্রী। তিনি অধিকাংশ ক্ষেত্রেই তামিল চলচ্চিত্রে অভিনয় করেছেন এছাড়াও রয়েছে অল্প কিছু হিন্দি, কন্নড়, মালয়ালম ও তেলুগু ভাষার চলচ্চিত্র। সিমরানের জন্ম ১৯৭৬ সালের ৪ এপ্রিল মুম্বাইতে এবং বড়ও হয়েছেন ঐ শহরে। সিমরান প্রথমে ফ্যাশন ডিজাইনিং-এ কর্মজীবন গড়তে চাইলেও চলচ্চিত্র জগতে ঢুকে পড়েন। ১৯৯৫ সালে তিনি "সনম হার্জাই" নামের একটি অতি স্বল্প বাজেটওয়ালা হিন্দি ভাষার চলচ্চিত্রে অভিনয় করেছিলেন যেটি মোটেও ব্যবসা করতে পারেনি। ১৯৯৬ সালে মুক্তি পাওয়া "তেরে মেরে সাপনে" মোটামুটি তাকে একরকমের পরিচিতি এনে দেয়, কারণ চলচ্চিত্রটি কিছুটা ব্যবসা করতে পেরেছিলো। একই বছর তার মালয়ালম চলচ্চিত্র "ইন্দ্রাপ্রাস্থাম" মুক্তি পায় এবং একই বছর একটি কন্নড় এবং পরের বছর একটি তেলুগু ছবিও তিনি করে ফেলেন।
১৯৯৭ সালে তার প্রথম ভালো ব্যবসাসফল চলচ্চিত্র "ভিআইপি" (তামিল) মুক্তি পায় যেটাতে তিনি নাচশিল্পী প্রভু দেবের সঙ্গে অভিনয় করেন। তামিল চলচ্চিত্র জগতের ঐ সময়কার উঠতি অভিনেতা অজিত কুমারের সঙ্গে "বালি" (১৯৯৯) তে অভিনয় করে সিমরান মোটামুটি পরিচিতি পেয়েছিলেন। তিনি ২০০২ সালে কিংবদন্তি অভিনেতা কমল হাসানের সঙ্গে "পাম্মাল কে সাম্বান্ধাম" এবং "পঞ্চতান্তিরাম" এ অভিনয় করেন। ২০০২ সালের তামিল চলচ্চিত্র "কান্নাতিল মুত্তামিত্তাল" এর জন্য সিমরান ফিল্মফেয়ার পুরস্কার জিতেছিলেন, চলচ্চিত্রটিতে তিনি মাধবনের সঙ্গে অভিনয় করেছিলেন।
সিমরান ২০০৩ সালের ডিসেম্বর মাসের ২ তারিখে দীপক বাগ্গা নামের তার এক বাল্যবন্ধুকে বিয়ে করেন। এই দম্পতির দুইজন ছেলে আছে।